title: Kosovon itsenäisyysjulistus 2008

text: Itsenäisyysjulistuksen tultua julki puhkesi Serbiassa ja Kosovossa vakavia mellakoita. Kosovon serbit ottivat yhteen poliisin kanssa ja sytyttivät tuleen muun muassa poliisiasemia. Yhdysvaltain suurlähetystö tuhopoltettiin Serbiassa. Natojoukot sulkivat Kosovon pohjoisrajan väkivaltaisuuksien takia. Pohjois-Kosovon serbit eivät ole tunnustaneet Kosovon albaanihallintoa ja Mitrovica on pysynyt jakautuneena kaupunkina.


title: Luettelo Swedish Dance Chartin ykkösistä vuonna 2016

text: Tämä on luettelo Swedish Dance Chart -listan kärkipaikkaa hallussaan pitäneistä artisteista ja singleistä vuonna 2016.


text: Finnish Dance Chart: 2006 – 2007 – 2008 – 2009 – 2010 – 2011 – 2012 – 2013 – 2014 – 2015 - 2016


text: Norwegian Dance Chart: 2007 – 2008 – 2009 – 2010 – 2011 – 2012 – 2013 – 2014 – 2015 - 2016


title: Ennen tätä hetkeä

text: Ennen tätä hetkeä on suomalaisen a cappella -yhtye Club for Fiven 23. lokakuuta 2015 julkaistu seitsemäs studioalbumi. Albumi on ensimmäinen uusia kappaleita sisältävä albumi yhtyeeltä sitten vuonna 2006 julkaistun "Uni"-albumin. Albumi menestyi heikosti verrattuna yhtyeen aiempiin albumeihin; se oli Suomen virallisella albumilistalla vain kolme viikkoa ja sen paras sijoitus oli ensimmäisen viikon 45. sija.


title: Ennen tätä hetkeä

text: Albumin ensimmäinen single ”Äitien äidit” julkaistiin 4. syyskuuta 2015. Samana päivänä siitä julkaistiin myös musiikkivideo. Joukuussa 2015 julkaistiin Jyri Sariolan ohjaama musiikkivideo kappaleesta ”Lumineito”.


title: Teseney

text: Teseney tai Tesseney (tigrinjaksi ተሰነይ) on kaupunki ja alialue Eritrean Gash-Barkan alueen (Zoba Gash-Barka) länsiosassa. Teseney sijaitsee linnuntietä noin 247 kilometriä pääkaupunki Asmarasta länteen, 101 kilometriä (maanteitse 119 km) aluekeskus Barentusta länteen sekä noin 24 kilometriä (maanteitse 45 km) Sudanin rajalta itään.


title: Teseney

text: Väkiluvuksi laskettiin 2 531 (vuonna 1984) ja arvoitiin 15 327 asukasta (1997).


title: Teseney

text: Gashjoen varrella sijaitsevasta kylästä kehittyi kaupunki Italian siirtomaa-aikana (1890–1941). 1900-luvun alussa Teseneyn kylästä muodostui läheisen Ali Ghinderin puuvillan viljelyalueen hallinnollinen keskus. Italialaishallinnon "residenza" asettui sinne vuoden 1928 jälkeen, samoin kuin SIA-puuvillayhtiön toimistot, sairaala, hotelleja, siirtomaahallinnon maanviljelyhankkeita palvelevia autotalleja ja -korjaamoja. Seudulle tuli eritrealaisia työntekijöitä sekä maahanmuuttajia Etiopiasta ja Sudanista. Vuonna 1938 asukasluku oli jo 1800. Puunvillan viljely laajeni samoin kuin kauppa Sudanin kanssa 1940-luvun loppupuolelta lähtien. Vuonna 1962 väkiluku oli jo 12 000.


title: Teseney

text: Tesseneihin kohdistui useita Eritrean vapautusrintaman (EFL) iskuja; EFL otti kaupungin haltuunsa toukokuussa 1977 ja piti sitä hallussaan runsaan vuoden heinäkuulle 1978, jolloin Etiopian Derg valtasi kaupungin. Monet asukkaista pakenivat. Derg perusti kaupunkiin 3 000 hengen varuskunnan, jossa oli lyhyt lentokenttä ja sairaala. Jopa 1 200 henkeä menehtyi tai joutui vangeiksi Eritrean kansan vapautusrintaman (EPLF) vapauttaessa kaupungin 15. tammikuuta 1984. Väestön enemmistö pakeni raskaita taisteluja ja Etiopian ilmaiskuja Kassalaan. EPFL vetäytyi kaupungista elokuussa 1985 ja kaupunki joutui jälleen Dergin haltuun maaliskuuhun 1988 saakka, jolloin etiopialaiset vetäytyivät Afabetissä kärsityn tappion jälkeen. Taistelujen jälkeen pääosa kaupungista oli raunioina vuonna 1991. Kaupankäynnin elvyttyä Sudanin kanssa alkoi hotellien ja kauppojen uudelleenrakentaminen; Eritrean hallitus kehitti Ali Ghiderin puuvillatuotantoa uudelleen. Kiitotie, kaupungin perusrakenteet ja julkiset rakennukset kunnostettiin. Vuonna 1995 väkiluku oli palautunut 5 000 henkeen. Toukokuussa 2000, osana "rajasodan kolmatta kierrosta", Etiopian sotavoimat vyöryivät uudelleen kaupunkiin. Useimmat siviilit pakenivat Sudanin puolelle. Heistä monet palasivat tulitauon jälkeen.


title: Teseney

text: Nykyisin kaupungin elämä on Sudanin rajakaupan ja salakuljettajien vilkastuttama. Monet etniset ryhmät kohtaavat kaupungin markkinoilla.


title: Eero Sjöström

text: Eero Vilhelm Sjöström (s. 1. toukokuuta 1924 Helsinki) on suomalainen kemisti ja emeritusprofessori. Hän toimi Teknillisen korkeakoulun puukemian professorina 1967–1991. Hän on eräs puukemian uranuurtajia Suomessa.


title: Eero Sjöström

text: Sjöström syntyi Helsingissä. Hänen vanhempansa olivat professori Bertil Alfred Sjöström (1879–1945) ja Toini Julia Haapanen (1893–1979). Eero Sjöström kirjoitti ylioppilaaksi 1945. Sen jälkeen hän aloitti yliopisto-opinnot. Hän valmistui Helsingin yliopistosta filosofian kandidaatiksi ja maisteriksi 1949 sekä lisensiaatiksi 1955. Filosofian tohtoriksi hän väitteli 1955.


title: Eero Sjöström

text: Akateemisen uransa tutkijana Sjöström aloitti 1950–1951 tutkijana Ruotsin puuntutkimusinstituutissa (Svenska träforskningsinstitutet) Tukholmassa. Sen jälkeen hän työskenteli 1951–1954 Chalmersin teknillisessä korkeakoulussa Göteborgissa. Sitten hän palasi takaisin kotimaahan, jossa toimi Orionin tutkimuskemistinä v:sta 1954 ja ylikemistinä 1955–1959.


title: Eero Sjöström

text: Sjöström työskenteli ennen professoriksi siirtymistään vielä 1959–1967 Stora kopparbergs bergslags ab:n keskuslaboratorion osastonjohtajana Falunissa. Hän oli sen ohella vuosina 1957–1964 Helsingin yliopiston analyyttisen kemian dosentti.


title: Eero Sjöström

text: Sjöström nimitettiin Teknilliseen korkeakouluun puukemian professoriksi elokuussa 1967. Hän jäi virasta eläkkeelle 1991. Professorin toimen lisäksi Sjöström toimi teollisuuden konsulttina. Lukuvuonna 1981–1982 hän oli vierailevana luennoitsijana Washingtonin yliopistossa Seattlessa.


title: Eero Sjöström

text: Professori Sjöströmin päätutkimusalue kemistinä on perinteisen analyyttisen puukemian ohella ollut puun keittokemia. Sjöström teki aikanaan pioneeritutkimusta biomassan jalostuksesta. Sittemmin se nousi 1990-luvulla ja 2000-luvun alussa jälleen keskeiseksi puunjalostusteollisuuden keskeiseksi tutkimuskohteeksi.


title: Eero Sjöström

text: Tutkimusuransa aikana Sjöström kirjoitti yli 150 tieteellistä artikkelia ja hänen nimissään on ollut useita tieteellisiä patentteja. Hän julkaisi artikkeleita puukemian ja selluloosatekniikan lisäksi orgaanis-analyyttisen kemian alalta.


title: Eero Sjöström

text: Eero Sjöström on kirjoittanut merkittävän osan puukemian suomenkielisestä oppimateriaalista. Hän teki myös pitkän uran opetuksen kehittämisessä professorina Teknillisessä korkeakoulussa. Kun puukemian tutkimus kääntyi 90-luvulla uudelleen nousuun, sen koulutus laajeni. Esimerkiksi Jyväskylän yliopistossa toimi vuosina 1995–2003 erityinen kemiallisen puunjalostuksen maisterikoulutusohjelma. Sjöström on omalla panoksellaan vaikuttanut opetuksen muotoutumiseen Jyväskylässä.


title: Eero Sjöström

text: Eero Sjöström on toimittanut yhdessä professori Raimo Alénin kanssa puukemian, sellunkeiton ja paparinvalmistuksen analyyttisiä menetelmiä käsittelevän yleisteoksen, jota on käytetty oppikirjana yliopistokoulutuksessa. Hän on kirjoittanut myös puukemian oppikirjan.Professori Sjöström istui Suomen kemistien seuran hallituksessa 1971–1974. Suomen kemian seuran valtuuskunnassa hän vaikutti vuodesta 1973.


title: Eero Sjöström

text: Jyväskylän yliopisto promovoi toukokuussa 2009 Sjöströmin tieteellisistä saavutuksista puukemian alalla sekä ansioista Jyväskylän yliopiston kemian laitoksen toiminnan kehittämisessä matemaattis-luonnontieteellisen tiedekunnan kunniatohtoriksi. Sjöström on olennaisesti vaikuttanut soveltavan kemian opetukseen ja tutkimukseen Jyväskylän yliopistossa sen jälkeen, kun kemian laitoksen soveltavan kemian osasto vuonna 1989 perustettiin.


title: Eero Sjöström

text: Eero Sjöström oli naimisissa v:sta 1954 Kerstin Stephansonin kanssa. Pariskunnalla on kolme lasta. Sjöströmin toinen puoliso on Margarita Wickström.


title: Latela

text: Latela on maaliskuussa 2013 Yle TV2-kanavalla alkanut tositelevisiosarja, jossa seurataan kahden autoharrastajaporukan arkea.


title: Latela

text: Latela Senior


title: Latela

text: Latela Junior


title: Latela

text: Ensimmäinen tuotantokausi alkoi Yle TV2-kanavalla 25. maaliskuuta 2013. Koko kausi Yle Areenassa https://areena.yle.fi/1-1836415


title: Latela

text: Toinen tuotantokausi alkoi 16. huhtikuuta 2014. Koko kausi Yle Areenassa https://areena.yle.fi/1-2185362


title: Latela

text: Kolmas tuotantokausi alkoi 11. toukokuuta 2015. Teemana oli rakentaa peltoautot Heikki Silvennoiselle ja Ville Myllyrinteelle, joilla molemmat tiimit kisaavat toisiaan vastaan. Koko kausi Yle Areenassa https://areena.yle.fi/1-2313857


title: Latela

text: Neljäs tuotantokausi alkoi 25. elokuuta 2016. Koko kausi Yle Areenassa https://areena.yle.fi/1-3040048


title: Latela

text: Kuvaukset kesällä 2017


title: Latela

text: Julkaistiin 16.7.2018 Yle Areenassa https://areena.yle.fi/1-4142376


title: Ivan Bukavšin

text: Ivan Bukavšin (3. toukokuuta 1995 – 12. tammikuuta 2016) oli venäläinen shakinpelaaja. Hän voitti Euroopan juniorimestaruuden alle 12-vuotiaana, alle 14-vuotiaana ja alle 16-vuotiaana. Vuonna 2011 hän sai suurmestarin tittelin.


title: Ivan Bukavšin

text: Hän voitti joulukuussa 2015, kuukautta ennen kuolemaansa, arvostetun Venäjän cupin.


title: Ivan Bukavšin

text: Bukavšin menehtyi äkillisesti aivoverenvuotoon.


title: Tides (Ronyan albumi)

text: Tides on suomalaislaulaja Ronyan toinen studioalbumi, joka julkaistiin 29. lokakuuta 2015. Albumia ei julkaistu lainkaan fyysisenä myytävää versiota, vaan se on saatavilla vain digitaalisessa muodossa. Albumi ei ole sijoittunut Suomen viralliselle albumilistalle.


title: Tides (Ronyan albumi)

text: "Tides" valittiin sekä Radio Helsingin ja Helsingin Sanomien Nyt.fi:n sekä YleX:n viikon albumiksi.


title: Tides (Ronyan albumi)

text: Albumin ensimmäinen single ”Flame” julkaistiin jo vuoden 2014 helmikuussa. Saman vuoden lopulla julkaistiin single ”Work Harder”, joka nousi parhaimmillaan 54. soitetuimmaksi radiokappaleeksi Suomessa. Vuoden 2015 elokuussa ja lokakuussa julkaistiin vielä singlet ”Great Escape” ja ”GTFO”.


title: Tides (Ronyan albumi)

text: Viikon albumikseen "Tidesin" valinnut Radio Helsinki sanoi albumin olevan yksi vuoden 2015 ”urbaanin popin helmistä” ja ennusti Ronyasta tulevan albumin myöstä kansainvälisesti menestyvä artisti. Myös YleX:n Viikon albumi -artikkelissa albumin kehuttiin olevan ”tyylikästä, kokeilevaa ja yksinkertaisesti hyvää popmusiikkia”.


title: Tides

text: Tides voi tarkoittaa seuraavia asioita:


title: Madaya

text: Madaya () on pikkukaupunki ja piiri Syyrian pääkaupunkia ympäröivän Rif Dimašqin maakunnan Az-Zabadanin piirikunnassa, Damaskoksen länsipuolisella maaseutualueella. Madaya sijaitsee vuoristolaakson reunalla noin 1130–1400 metriä merenpinnasta, linnuntietä noin 27 kilometriä Damaskoksen keskustasta luoteeseen; kaupunkien välillä on vuoristoa.


title: Madaya

text: Vuoden 2004 väestönlaskennassa Madayan kaupunkiin kirjattiin 9 371 asukasta ja koko Madayan piiriin 13 692. Madaya on käytännössä piirikuntakeskus Az-Zabadanin (Zabadanin) kaupungin (26 285 as., 2004) eteläreunassa kiinni oleva pikkukaupunki. Koko Az-Zabadanin piirikunnassa asukkaita oli yhteensä 105 342.


title: Madaya

text: Syyrian sisällissodan aikana raportoitiin vuodenvaihteessa 2015–2016 jo 23 ihmisen kuolemisesta nälkään pelkästään Lääkärit ilman rajoja -järjestön klinikalla Madayassa joulukuun 1. päivän 2015 jälkeen. Kuolleista kuusi oli alle vuoden ikäisiä vauvoja. Monien raportoitiin menehtyneen myös miinoihin Syyrian armeijan pitkällisen, heinäkuussa 2015 alkaneen piirityksen seurauksena. Vuoden 2016 alussa Syyrian hallituksen joukkojen piirittämien Madayan ja Az-Zabadanin kaupunkien alueella kerrottiin olevan yhteensä noin 40 000 asukasta. Heistä 20 000 raportoitiin nälkiintyneen piiritystilanteessa. Az-Zabdanin rakennuskannasta suuren osan kerrottiin tuhoutuneen taisteluissa. Madayaa pidetään hallituksen vastaisten oppositiotaistelijoiden tukialueena, jossa myös libanonilaisen Hizbollah-järjestön taistelijat ovat toimineet. Syyrian armeija ei ollut sallinut lokakuun 18. päivän jälkeen ruokakuljetuksien lähettämistä kaupunkiin eikä ihmisten poistua piiritetyltä alueelta. Joulukuun 7. päivänä 2015 kaupungin asukkaat aloittivat tilanteestaan kertovan kampanjan Facebookissa, ja nälkiintyneet asukkaat järjestivät myöhemmin myös julkisen mielenosoituksen tietoisuuden lisäämiseksi ja avun pikaiseksi saamiseksi. Joulukuun 2015 lopulla Punaisen puolikuun humanitaarisen evakuointi- ja ruokakuljetuksen raportoitiin päästettävän lopulta kaupunkiin. Tammikuussa 2016 raportoitiin myös, että YK:n sotarikostutkijat aloittivat tiedonkeruun mahdollisista sotarikoksista piirityksen aikana. Syyriassa raportoitiin olevan vuoden 2016 alussa yhteensä 15 Mayadan-Zabadaninin tilannetta muistuttavaa piiritysaluetta, joissa oli yhteensä 400 000 asukasta kiireellisen hätaavun tarpeessa.


title: Madaya

text: Huhtikuussa 2017 tuhannet paikalliset evakuoitiin Idlibin maakuntaan osana hallituksen ja kapinallisten välistä niin sanottua neljän kaupungin sopimusta.


title: Sisustusarkkitehti Marko Paananen

text: Sisustusarkkitehti Marko Paananen on sisustusohjelma, jossa seurataan Marko Paanasen omia suunnitteluprojekteja aina näyttäviin lopputuloksiin asti, ja lisäksi päästään kurkistamaan myös Markon yksityiselämään. Markon mukana assistenttina toimii Essi Ilola.


title: HMS Egmont (1768)

text: HMS Egmont oli Kuninkaallisen laivaston vuonna 1768 vesillelaskettu 74-tykkinen kolmannen luokan linjalaiva.


title: HMS Egmont (1768)

text: Sir Thomas Sladen suunnittelema alus tilattiin 6. kesäkuuta 1765 Deptfordin telakalta, jossa sen rakentamisesta vastasi Adam Hayes. Sen köli laskettiin lokakuussa 1766 ja alus laskettiin vesille 29. elokuuta 1768. Se valmistui 16. lokakuuta, jolloin aluksen valmistuskustannukset varustettuna olivat 31 097 puntaa kaksitoista shillinkiä ja yhdeksän pennyä.


title: HMS Egmont (1768)

text: Aluksen aseistuksena oli 28 tykkiä kummallakin tykkikannella, joista alemmalla oli 32 naulan ja ylemmällä 18 naulan tykit. Lisäksi puolikannella oli neljätoista ja etukannella neljä 9 naulan tykkiä. Vuosina 1782-1792 aluksella oli tykkikansilla 28 karronadia siten, että alemmalla 68 naulan ja ylemmällä 42 naulan. Lisäksi puoli- ja etukansilla oli yhteensä kaksitoista 24 naulan karronadia.


title: HMS Egmont (1768)

text: Alus osallistui 14. helmikuuta 1797 Cabo de São Vicenten taisteluun.


title: HMS Egmont (1768)

text: Alus romutettiin Chathamissa vuonna 1799.


title: Bubba

text: Bubba on yleinen lempinimi miehille Etelä-Yhdysvalloissa. Se on johdettu veljeä tarkoittavasta sanasta "brother", mutta lempinimeä käytetään myös ystävistä. 1800-luvulla nimi oli suosittu afroamerikkalaisten keskuudessa, jolloin nimen muoto "Bubbuh" oli johdettu gullah-kielestä. 2000-luvulla nimellä on myös stereotyyppisesti viitattu ”kouluttamattomiin valkoisiin etelävaltojen miehiin”, ja sen synonyymiksi on mainittu punaniska.


title: Bubba

text: Bubba on yhtenevä saksan kielen sanaan "bube", joka tarkoittaa poikaa.


title: Punaniska

text: Punaniska () on nimitys, jota käytetään työväenluokkaan kuuluvista valkoisista maalaisista Etelä-Yhdysvalloissa.


title: Punaniska

text: Vuoteen 1975 mennessä termi on laajentunut alkuperäisestä merkityksestään: sillä viitataan myös ”kiihkoilevaan ja moukkamaiseen, äärivanhoilliseen henkilöön”. Termiä on käytetty myös haukkumasanana valkoisista maalaisista ja työväenluokasta, joita edistykselliset kaupunkilaiset eivät pidä tarpeeksi liberaaleina. Samaan aikaan jotkut eteläyhdysvaltalaiset ovat ottaneet termin omaan käyttöönsä ja identifioituvat siihen ylpeydellä.


title: Petäjälampi (Kihniö)

text: Petäjälampi on Pirkanmaalla Kihniössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Petäjälampi on osa Nerkoonjärven valuma-aluetta.


title: Petäjälampi (Kihniö)

text: Lammen pituus on 800 metriä, leveys 200 metriä ja sen pinta-ala on 11 hehtaaria. Se sijaitsee Petäjänevalla Monganmaiden ja Petäjävuoren välissä. Siihen on yhdistetty kahdeksan suo-ojaa ja sen eteläpäässä sijaitsee Kirjasnevan turvetuotantoalueen reuna turvavälin etäisyydellä. Kaksi suo-ojista virtaa luoteeseen, missä sijaitsee Petäjänevan suo-ojien laskuoja, joka yhtyy kahden kilometrin jälkeen Vähä Korpijärven laskuojaan aivan sen luusuan vieressä. Rantaviivan pituus on 1,8 kilometriä. Rannat ovat suota eikä niille ole rakennettu mitään. Lammelle ei johda tietä.


title: Iiristiina Varilo

text: Iiristiina Elisa Varilo (s. 26. marraskuuta 1970 Helsinki) on suomalainen teatteriohjaaja. Hän aloitti Joensuun kaupunginteatterin johtajana 1. helmikuuta 2016.


title: Iiristiina Varilo

text: Varilo on valmistunut teatteritaiteen maisteriksi Teatterikorkeakoulusta vuonna 2003. Hänellä on ollut kiinnitykset Rovaniemen ja Kemin kaupunginteattereissa. Varilo on työskennellyt vierailevana ohjaajana useissa kaupunginteattereissa. Hän on myös toiminut dramaturgina tv-elokuvissa.


title: Riskitietoisuus

text: Riskitietoisuus on saksalaisen psykologin Gerd Gigerenzerin kirja.


title: Riskitietoisuus

text: Gigerenzerin pääasiallisia tutkimuskohteita ovat heuristiikat ja rajoitettu rationaalisuus päätöksenteossa. Hän on tällä hetkellä Center for Adaptive Behavior and Cognitionin johtaja saksalaisessa Max Planck -instituutissa.


title: Kaspersky Lab

text: Kaspersky Lab ZAO on venäläinen tietoturvayhtiö, joka toimii 200 maassa. Sen kotipaikka ja pääkonttori sijaitsee Venäjän Moskovassa, ja holdingyhtiö on rekisteröity Britanniaan. Kasperskylla on melkein 3 300 työntekijää. Sillä on 37 toimipistettä 32 maassa, ja sen tuotteilla on 400 miljoonaa kotikäyttäjää ja 270 000 yritysasiakasta. Yrityksen hallituksen puheenjohtajana ja toimitusjohtajana toimii yrityksen perustaja Eugene Kaspersky.


title: Kaspersky Lab

text: Eugene Kaspersky perusti Kaspersky Lab -yrityksen vuonna 1997 ja julkaisi ensimmäisen version Kaspersky Anti-Virus -virustorjuntaohjelmistosta vuoden 1997 puolivälissä.


title: Kaspersky Lab

text: Yrityksen perustaja-toimitusjohtaja on sittemmin kohonnut esimerkiksi talousjulkaisu Forbesin miljardöörilistalle. Hänen varallisuudekseen arvioitiin marraskuussa 1,27 miljardia dollaria (tunnettujen omistusten perusteella Venäjän 66. varakkain, maailmanlistalla 1567. sijalla).


title: Kaspersky Lab

text: Venäjän Ukrainaan kohdistamien sotatoimien seurauksena Ukraina kielsi vuonna 2015 myös Kaspersky Labin ohjelmistojen käytön valtionhallinnossa ja tuotannollisissa yrityksissä. Muuallakin epäilyt Kaspersky Labin kytkennöistä Moskovan Kremliin ja Venäjän valtion tiedustelutarkoituksiin ovat lisääntyneet ja Kaspersky Labin tuotteiden käyttöä on rajoitettu. Esimerkiksi Yhdysvallat kielsi syyskuussa 2017 liittovaltion viranomaisilta Kaspersky Labin tuotteiden käytön.


title: Kaspersky Lab

text: Kaspersky tekee tietoturvaohjelmistoja kuluttajille ja yrityksille. Nykyisiä kuluttajatuotteita ovat muun muassa Kaspersky Anti-Virus, Kaspersky Internet Security, Kaspersky Total Security ja Kaspersky Password Manager. Yritystuotteisiin lukeutuu muun muassa Small Office Security tai suuremmille yrityksille suunnatut Cloud, Select ja Advanced palvelut.


title: Kaspersky Lab

text: Kun Suomen ulkoministeriö ja sadat muut kohteet 50 maassa olivat vuonna 2013 joutuneet verkkohyökkäyksen kohteeksi, Kaspersky selvitti tapausta ja kertoi Ylelle tammikuussa 2016, että selvityksen mukaan hyökkäyksen takana oli Venäjän valtion rahoittama verkkohyökkäysryhmä Turla. Jäljet oli häivytetty ohjaamalla varastetut tiedot kulkemaan tietoliikennesatelliittien kautta.


title: Kaspersky Lab

text: Vuodesta 2003 lähtien Kaspersky on saanut tasaisia arvosanoja Virus Bulletin-testeissä.


title: Kaspersky Lab

text: Vuonna 2008 AV-Comparatives antoi Windows XP:n virustorjuntaohjelmistotestissä Kasperskylle neljänneksi korkeimman arvosanan. Samana vuonna tehty uusintatesti heikensi Kasperskyn arvosanaa, koska se löysi vain 21% malwarekohteista.


title: Kaspersky Lab

text: Marraskuussa 2010 PC World vertasi kuluttajille suunnattuja tietoturvaratkaisuja, jossa "Kaspersky Internet Security 2010" sai 3.5 tähtetä (). Miinuksena mainittiin heikko anti-malware työkalu ja ohjelman suuri tietokoneen käyttöaste.


title: Kaspersky Lab

text: Vuonna 2011 AV-TEST palkitsi "Kaspersky Internet Security" tuotteen vuoden parhaana tietokoneen korjausohjelmistona. "Kaspersky Endpoint Security" voitti saman kategorian vuoden 2012 tesissä.


title: Kaspersky Lab

text: Vuonna 2013 AV-Comparatives ja Dennis Technology Labs valitsi Kasperskyn vuoden parhaaksi virustorjuntaohjelmaksi.


title: Esittelijäneuvos

text: Esittelijäneuvos on tiettyjen esittelijöiden virkanimike korkeimmassa oikeudessa, korkeimmassa hallinto-oikeudessa ja oikeuskanslerinvirastossa. Korkeimmassa oikeudessa esittelijöinä toimivat esittelijäneuvosten lisäksi kansliapäällikkö ja vanhempia oikeussihteereitä ja oikeussihteereitä. Korkeimmassa hallinto-oikeudessa esittelijöinä on kansliapäällikkö, esittelijäneuvoksia ja oikeussihteereitä. Valtioneuvoston oikeuskanslerin käsiteltäviksi kuuluvat asiat ratkaistaan esittelystä, jota suorittavat kansliapäällikkö, esittelijäneuvokset, neuvottelevat virkamiehet, vanhemmat oikeuskanslerinsihteerit, oikeuskanslerinsihteerit ja esittelijät. Esittelijäneuvokseksi voidaan nimittää muun oikeustieteen ylemmän korkeakoulututkinnon kuin kansainvälisen ja vertailevan oikeustieteen maisterin tutkinnon suorittanut henkilö. Muilta osin kelpoisuusvaatimukset hieman vaihtelevat eri tehtävissä.


title: Esittelijäneuvos

text: Valtioneuvoston ylimmän palkkaluokan esittelijänä toimi alkuaan esittelijäsihteeri, mutta vuodesta 1922 virka oli esittelijäneuvoksen virka, kunnes se vuoden 1944 alusta muutettiin hallitusneuvoksen viraksi.


title: HMS Vengeance (1774)

text: HMS Vengeance oli Britannian Kuninkaallisen laivaston vuonna 1774 vesillelaskettu Royal Oak -luokan 74-tykkinen kolmannen luokan linjalaiva.


title: HMS Vengeance (1774)

text: Alus tilattiin 14. tammikuuta 1771 John Randall & Companyltä Rotherhithestä. Sen köli laskettiin huhtikuussa ja alus laskettiin vesille 25. kesäkuuta 1774. Se valmistui 18. elokuuta Deptfordin telakalla, jolloin sen valmistuskustannukset olivat 35 542 puntaa neljätoista shillinkiä ja kahdeksan pennyä sisältäen varustamisen.


title: HMS Vengeance (1774)

text: Alus oli joulukuusta 1807 tammikuuhun 1808 vankilaivana Portsmouthissa ja sen päällikkönä oli vuonna 1810 Hugh Downman. Alus romutettiin Portsmouthissa tammikuussa 1816.


title: Kelpoisimman synty

text: Kelpoisimman synty. Evoluution suurimman arvoituksen ratkaisu ()on sveitsiläisen evoluutiobiologin, Zürichin yliopiston evoluutiobiologian ja ympäristötieteiden professori Andreas Wagnerin kirja vuodelta 2014. Teos ilmestyi suomeksi Kimmo Pietiläisen ja Terra Cognitan kustantamana vuonna 2015.


title: Kelpoisimman synty

text: Kirja käsittelee evoluutiobiologian keskeistä ongelmaa uusien ominaisuuksien ilmaantumisesta. Perinteisen käsityksen mukaan eliöiden uudet ominaisuudet ovat satunnaisten mutaatioiden tulosta. Wagnerin mukaan satunnaisuus on oikeastaan ollut kiertoilmaus sille, että mekanismia ei ymmärretä. Wagnerin mukaan uusien ominaisuuksien synty voidaan selittää geenien ja niiden tuottamien proteiinien muodostamien verkostojen ja niitä koskevien luonnonlakien avulla.


title: Royal Oak -luokka

text: Royal Oak -luokka oli Britannian kuninkaallisen laivaston kuuden aluksen muodostama 74-tykkinen kolmannen luokan linjalaivaluokka, jonka alukset suunnitteli Sir John Williams.


title: Royal Oak -luokka

text: Amiraliteetti hyväksyi Sir John Williamsin suunnitelma aluksista 18. joulukuuta 1765. Niissä oli vähemmän terävä keula kuin Sladen suunnittelemissa aluksissa, mutta niiden perä oli vedenpinnan yläpuolella terävämpi. Muotoilu teki niistä epävakaita, mutta hyvällä säällä ne olivat nopeita ja niiden purjehdusominaisuudet olivat hyvät lukuun ottamatta myrskyä. Alusten aseistuksena oli kummallakin tykkikannella 28 tykkiä, joista alemmalla oli 32 naulan ja ylemmällä 18 naulan tykit. Lisäksi puolikannella oli neljätoista ja etukannella neljä 9 naulan tykkiä.


title: Pierre Gailhard

text: Pierre Gailhard (1848–1918) oli ranskalainen oopperalaulaja (basso). Hän oli Pariisin suuren oopperan johtaja vuosina 1884–1891 ja uudestaan vuosina 1893–1908. Hän tuki Aino Acktéta, jonka kiinnitti oopperaan primadonnaksi. Gailhard opetti myös Jenny Spennertiä.


title: Puolan perustuslakituomioistuin

text: Puolan perustuslakituomioistuin () on Puolan muusta oikeuslaitoksesta erillinen tuomioistuin, jonka pääasiallinen tehtävä on valvoa, että säädetyt lait ovat yhdensopivia ylempien säädösten, etenkin perustuslain, kanssa. Lakien perustuslaillisuuden juridisen valvonnan tarkoitus on varmistaa, että perustuslakia noudatetaan. Suurimmassa osassa manner-Euroopan maista on tätä tarkoitusta varten perustuslakituomioistuin.


title: Puolan perustuslakituomioistuin

text: Tuomioistuimessa on viisitoista tuomaria, jotka sejm nimittää yhdeksän vuoden kausille. Vuodesta 1997 lähtien jokaisen tuomarin kausi on ollut yhdeksän vuotta, eli jos tuomari luopuu virastaan ja hänen tilalleen nimitetään uusi tuomari, tämän virkakausi on seuraavat yhdeksän vuotta. Sejm nimittää tuomioistuimen tuomarit, Puolan presidentti nimittää tuomioistuimen presidentin ja varapresidentin. Sejmin puhemiehistö tai vähintään 50 parlamentaarikon ryhmä asettaa tuomariehdokkaat. Perustuslakituomioistuimen tuomarien yleiskokous taas asettaa ehdokkaat tuomioistuimen presidentiksi ja varapresidentiksi. Tehtäviin voidaan asettaa ehdokkaaksi vain henkilöitä, jotka ovat päteviä toimimaan perustuslakituomioistuimen tuomarina. Tuomarit eivät saa osallistua poliittiseen toimintaan eivätkä toimia muussa julkisessa virassa kuin tuomarinvirassaan.


title: Puolan perustuslakituomioistuin

text: Vuonna 1982 perustuslakia muutettiin niin, että siinä mainittiin, että Puolalla on perustuslakituomioistuin. Tätä seurasi kolmen vuoden kiista siitä, millainen tuomioistuimesta tulee. Monet olivat huolissaan, että perustuslakituomioistuimesta tulisi liian itsenäinen ja sen poliittisesta ohjauksesta tulisi vaikeaa. Kompromissina sejm sai oikeuden tehdä päätöksiä perustuslakituomioistuimesta huolimatta, jos niille oli kahden kolmasosan määräenemmistö. Perustuslakituomioistuin aloitti toimintansa vuonna 1985.


title: Puolan perustuslakituomioistuin

text: Vuoden 2015 parlamenttivaalien alla Kansalaisfoorumi-puolue nimitti perustuslakituomioistuimeen uusia tuomareita, vaikka osan paikoista oli tarkoitus avautua vasta vaalien jälkeen. Kaksi nimityksistä todettiin laittomiksi ja kolme laillisiksi. Laki ja oikeus (PiS) -puolue muodosti vaalien jälkeen hallituksen, joka ei hyväksynyt edeltävän hallituksen nimityksiä. PiS asetti omat ehdokkaansa kaikkiin viiteen paikkaan ja puolueen ehdokkaana ollut Andrzej Duda vahvisti presidentiksi noustuaan PiS:n nimitykset jokaiseen viiteen tuomarinvirkaan. Kiistan vuoksi perustuslakituomioistuin on käytännössä toimintakyvytön. PiS:ää on syytetty demokratian heikentämisestä, minkä se on kiistänyt.


title: Puolan perustuslakituomioistuin

text: Euroopan komissio pohti tammikuussa 2016, oliko toiminta demokratian ja EU:n perusarvojen mukaista. Frankfurter Allgemeine Zeitungin mukaan komissio aikoo aloittaa selvityksen Puolan demokratian tilasta ja myös rangaistusmenettelyn. Unkari on ilmoittanut aikovansa estää Puolan rankaisemisen.


title: Vincenzo Galeotti

text: Vincenzo Galeotti (1733–1816) oli italialainen balettimestari. Vuonna 1775 hän siirtyi Kööpenhaminaan, ja hän loi Tanskan balettitaiteen. Galeotti laati noin 50 balettia.


title: Kansainvälinen Aspergerin päivä

text: Kansainvälinen Aspergerin päivä () on 18. helmikuuta vietettävä vuosipäivä .


title: Kansainvälinen Aspergerin päivä

text: Päivän tarkoituksena on korostaa Aspergerin kulttuurista merkitystä haluttaessa ymmärtää ihmisen neurokirjoa hänen omasta näkökulmastaan. Asperger on osoittanut, että autismi ei ole tauti, sairaus tai vamma, vaan nämä ihmiset kuuluvat ihmisen neurokirjoon siinä missä kaikki muutkin omilla vahvuuksillaan ja heikkouksillaan. Vuodesta 2009 eri maiden hallitukset mm. Australia vuonna 2013 ovat tunnustaneet Hans Aspergerin syntymäpäivän 18. helmikuuta Kansainväliseksi Aspergerin päiväksi (International Asperger’s Day, Dia Internacional da Síndrome de Asperger). Vuosi 2016 oli erityinen juhlavuosi, kun Hans Aspergerin syntymästä tuli kuluneeksi 110 vuotta.


title: Arno Miettinen

text: Arno Miettinen (s. 1. heinäkuuta 1948, Taipalsaari) oli Vihdin kunnanjohtaja vuodesta 1995 lähtien ja Rauman kaupunginjohtaja vuodesta 2005 vuoteen 2012, jolloin hän jäi eläkkeelle. Rauman kaupunginvaltuusto valitsi Miettisen yksimielisesti. Ennen kunnanjohtajauraansa hän oli työskennellyt Salossa ensin henkilöstöpäällikkönä, sitten kaupunginkamreerina ja kaupunginsihteerinä. Hän on valtiotieteen kandidaatti. Eläkkeelle jäätyään Miettinen toimi valtionosuusuudistuksen selvitysmiehenä.


title: Frank Dobson

text: Frank Dobson (1888–1963) oli brittiläinen kuvanveistäjä. Hänen tyylinsä oli massiivinen mutta koristeellinen ja muistutti klassismia. 1920–1930 Dobson oli Eric Gillin ohella johtoasemassa Englannin kuvanveistossa. Hän esiintyi lisäksi piirtäjänä.


title: British Academy Film Awards 2011

text: British Academy Film Awards 2011 oli järjestyksessään 64. Bafta-palkintogaala, jossa jaettiin palkintoja vuoden 2010 elokuville. Gaala järjestettiin Royal Opera Housessa Lontoossa 13. helmikuuta 2011.


title: Dark Souls III

text:
Dark Souls III on From Softwaren kehittämä toimintaroolipeli, joka julkaistiin 12. huhtikuuta 2016.
Peli julkaistiin PlayStation 4, Xbox One ja Microsoft Windows -alustoille. Peli on epäsuoranainen jatko-osa Dark Souls trilogian edellisille peleille. Dark Souls III pelin pelimaailma sijoittuu kolmeen suurkaupunkiin: Lothriciin, Irithyliin, sekä Ringed Cityyn, sekä niiden ympärillä oleviin alueisiin. Peli ollaan suunniteltu siten että se sopii myös niille jotka eivät ole pelanneet Dark Souls pelejä aikaisemmin, mutta pelissä on paljon kohtia jotka ollaan omistettu Dark Souls ja Dark Souls II pelejä pelanneille. Pelille ollaan julkaistu kaksi lisäosaa: Ensimmäinen niistä "Ashes of Ariandel" julkaistiin 25.10.2016 ja toinen niistä "Ringed city" julkaistiin 23. maaliskuuta 2017. Pelistä ollaan julkaistu "Fire Fades Edition" joka sisältää itse pelin, sekä molemmat lisäosat.


title: Dark Souls III

text: Peli sijoittuu Lothric-valtakuntaan ja se on muiden sarjan osien tapaan kolmannesta persoonasta kuvattu haasteellinen toimintaroolipeli. Pelaajan tehtävänä on tutkia laajaa ympäristöä, joka on täynnä sivuhahmoja, hirviöitä, sekä vaarallisia ansoja. Valtakunnan tutkiminen on suuressa osassa, mutta halutessaan pelaaja voi myös pikamatkustaa samalla tavalla kuin "Dark Souls II" -pelissä. Tosin uudet alueet täytyy tutkia aluksi, ennen kuin niiden välillä voi pikamatkustaa.


title: Dark Souls III

text: Ennen pelin alkua pelaaja luo itselleen hahmon. Hahmoluokan valinta määrittää pelin alun etenemisen, mutta pelaajalla on vapaus muokata hahmonsa ominaisuuksia myöhemmin. Esimerkiksi velhosta voi myöhemmin tehdä taiattoman ritarin. Luomalleen hahmolle voi valita yhden lahjan, erityisesineen, josta on hyötyä pelin aikana. Pelissä pelattava hahmo on hieman voimakkaampi, nopeampi, sekä ketterämpi kuin muissa Dark Souls -peleissä, joissa pelaaja oli epäkuollut.


title: Dark Souls III

text: Pelissä valuuttana käyvät sielut, joita saa pelimaailman hahmojen surmaamisesta. Sieluja voi käyttää rahana, ja niiden avulla pelaaja voi myös voimistaa hahmoaan. Mikäli pelaaja kuolee, hän menettää keräämänsä sielut. Pelaajalla on yksi mahdollisuus hakea menettämänsä sielut takaisin, mutta jos hän kuolee toisenkin kerran matkan aikana, hän tulee menettämään kyseiset sielut lopullisesti. Tämä on aiemmista Souls -peleistä tuttu ominaisuus.


title: Dark Souls III

text: Pelaaja löytää ympäristöstä monenlaisia aseita sekä haarniskoita, joilla vihollishahmojen surmaaminen ja niitä vastaan puolustautuminen on helpompaa. Pelissä tavataan useita erilaisia vihollisia, joilla kaikilla on vaihteleva arsenaali aseita ja hyökkäyksiä. Yleistä on myös, että viholliset vaihtelevat hyökkäyskuvioitaan kesken taistelujen. Kaikkia pelimaailman hahmoja ei kuitenkaan tarvitse tappaa, sillä joistakin heistä saattaa olla hyötyä pelaajalle.


title: Dark Souls III

text: Uusi taistelykyky Dark Souls III:ssa on ”weapon arts”, jonka avulla miltei jokaisella aseella ja taialla on omanlainen hyökkäyskuvio. Weapon arts -iskuille on pelissä erilliset näppäimet, eikä vastaavaa ominaisuutta ole tavattu aikaisemmissa Souls-peleissä.


title: Dark Souls III

text: Pelin loitsusysteemi on otettu tällä kertaa Demon’s Soulsista, jossa oli erillinen pistepalkki kaikille loitsuille, toisin kuin kahdessa muussa Dark Souls -pelissä, joissa jokaisella loitsulla oli oma pistepalkkinsa. Jos palkki on tyhjä, loitsuja ei voi enää tehdä, ellei löydä keinoa saada palkkiin lisää pisteitä.


title: Dark Souls III

text: Dark Souls III -pelin taistelusysteemi on saanut jonkin verran vaikutteita myös Bloodbornesta: hahmo on nopea ja R2-isku on voimakkaampi mikäli näppäintä painaa pohjaan. Pelissä ei ole kuitenkaan Bloodbornen kombosysteemiä eikä tehokasta ”loikkaus”-väistämistyyliä, vaan sen sijaan vihollisten iskut väistetään kuperkeikoilla muiden Dark Souls -pelien tapaan.


title: Dark Souls III

text: Pelissä on laaja nettipeli. Nettipelissä voi muun muassa auttaa toisia pelaajia tai hyökätä toisen pelaajan maailmaan, päihittää hänet ja viedä hänen sielunsa. Pelaajalla on myös mahdollisuus liittyä erilaisiin liittoutumiin, jotka yhdistävät pelin tarinan nettipeliin. Pelaaja voi myös vaihtaa esineitä muiden pelaajien kanssa.


title: Dark Souls III

text: Pelissä on ”Soul Level” -systeemi, joka yhdistää nettipelissä ne pelaajat, joita voidaan pitää suurin piirtein yhtä voimakkaina. Tätä ei tule kuitenkaan sekoittaa Dark Souls II pelin "Soul Memory" -systeemiin, joka toimii aivan eri tavalla. Ensimmäisen lisäosan "Ashes of Ariandelin" mukana peliin tuli nettipeliareena, jossa pelaajat voivat taistella toisiaan vastaan erilaisissa areena ympäristöissä, joko tiimipelinä, taikka kaikki vastaan kaikki peleissä.


title: Dark Souls III

text: Pelin kehitys aloitettiin kesällä 2013 ja pelin pääsuunnitelijana toimi Hidetaka Miyazaki, joka loi pelisarjan ensimmäiset osat. Peliä tehtiin samanaikaisesti Bloodborne-pelin kanssa, mutta peleissä oli erilliset kehitystiimit.


title: Dark Souls III

text: Hänen mukaansa Dark Souls III tulee olemaan käännekohta niin pelisarjalle kuin FromSoftwarelle.


title: Dark Souls III

text: Gamescom 2015 -tilaisuudessa julkaistiin ensimmäiset videot pelistä ja jälkeenpäin on julkaistu paljon erilaista materiaalia, kuten kuvia ja sisältöä tulevista pelin erikoisversioista.


title: Dark Souls III

text: Dark Souls III julkaistiin Windowsille sekä Playstation 4 ja Xbox One -konsoleille Japanissa 24. päivä maaliskuuta 2016. Maailmanlaajuinen julkaisupäivä on huhtikuun 12. päivä. Pelin stressitesti pidettiin lokakuussa 2015, jolloin harvat pelaajat pääsivät kokeilemaan peliä kolmen päivän ajan.


title: Dark Souls III

text: Peli on voittanut DICE Awards -palkinnon kategoriassa "Vuoden roolipeli (Role-Playing Game of the Year)".


title: Dark Souls III

text: Peli on voittanut Satellite Awards -palkinnon kategoriassa "Outstanding Action/Adventure Game".


title: Turtles-mutanttikilpikonnat (5. tuotantokausi)

text: Teini-ikäisten mutanttininjakilpikonnien 5.kauden jaksokuvaukset. Jaksoista "Planet of the Turtleoids: Part 1" ja "Planet of the Turtleoids: Part 2" esitettiin alun perin tunnin mittaisena erikoisjaksona prime time-katseluaikaan.


title: HMS Ramillies (1763)

text: HMS Ramillies oli Britannian Kuninkaallisen laivaston vuonna 1763 vesillelaskettu Ramillies-luokan 74-tykkinen kolmannen luokan linjalaiva.


title: HMS Ramillies (1763)

text: Alus tilattiin 1. joulukuuta 1759 Chathamin telakalta, jossa rakennustöistä vastasi huhtikuuhun 1762 saakka John Lock ja sen jälkeen Edward Allin. Sen köli laskettiin 25. elokuuta 1760 ja alus laskettiin vesille 25. huhtikuuta 1763. Se valmistui marraskuussa, jolloin aluksen valmistuskustannukset olivat 36 536 puntaa neljä shillinkiä ja kolme pennyä. Lisäksi aluksen takilointi ja varustaminen maksoi 6 823 puntaa viisitoista shillinkiä ja kuusi pennyä.


title: HMS Ramillies (1763)

text: Alus kuului Newfoundlandin edustalla partioineen amiraali Thomas Graves'n laivasto-osastoon vuonna 1782. Alus vaurioitui pahoin myrskyssä ja se jouduttiin hylkäämään, jolloin alus poltettiin 1782.


title: HMS Monarch (1765)

text: HMS Monarch oli Britannian Kuninkaallisen laivaston vuonna 1765 vesillelaskettu Ramillies-luokan 74-tykkinen kolmannen luokan linjalaiva.


title: HMS Monarch (1765)

text: Alus tilattiin 22. marraskuuta 1760 Deptfordin telakalta, jossa rakennustöistä vastasi Adam Hayes. Sen köli laskettiin 2. kesäkuuta 1761 ja alus laskettiin vesille 20. heinäkuuta 1765. Se valmistui 24. syyskuuta, jolloin aluksen valmistuskustannukset varustettuna olivat 34 407 puntaa yhdeksäntoista shillinkiä ja kymmenen pennyä.


title: HMS Monarch (1765)

text: Alus otettiin palvelukseen lokakuussa 1776 päällikkönään Joshua Rowley. Alus varustettiin kesäkuussa 1777 Portsmouthissa vartiolaivaksi ja se varustettiin meripalveluun Portsmouthissa lokakuussa. Alus osallistui 27. heinäkuuta 1778 ensimmäiseen Ushantin taisteluun.


title: HMS Monarch (1765)

text: Vuonna 1780 Cabo de São Vicenten taisteluun. Alus romutettiin 1813.


Xinjiangin tuotanto- ja rakennuskomennuskunta (, pinyin: Xīnjiāng Shēngchǎn Jiànshè Bīngtuán), Bingtuan lyhennenimenä, tai China Xinjian Group (, pinyin: Zhōngguó Xīnjiàn Jítuán) rinnakkaisnimenä, on ainutlaatuinen talous- ja puolisotilaallinen hallintojärjestö Sinkiangin uiguurien autonomisella alueella Kiinassa. Hallintoasioissa Bingtuan on maakuntatason yksikkö suoraan maan keskushallituksen alla. Bingtuan hallitsee suoraan muutamaa keskikokoista kaupunkia, sekä muita siirtokuntia ja maatiloja Sinkiangissa. Sillä on oma hallintohierarkia, ja se hoittaa itse kunnallistehtäviä kuten terveyshuoltoa ja koulutusta omilla alueilla. Sinkiangin uiguurien autonomisen alueen hallitus ei yleensä puutu hallintoasioihin näillä alueilla.


title: Xinjiangin tuotanto- ja rakennuskomennuskunta

text: Vuoden 2014 lopussa Bingtuan hallitsee 70 600 neliökilometriä maata (4.24% Sinkiangin pinta-alasta), ja sen väkiluku on noin 2,73 miljoonaa.


text: Xinjiangin tuotanto- ja rakennuskomennuskunta perustettiin lokakuussa 1954. Alussa Bingtuanissa oli 175 500 henkilöä.


text: Bingtuan on sekä maan keskushallituksen että Sinkiangin uiguurien autonomisen alueen hallituksen ohjauksissa. Hallinto- ja talousasioissa sillä on maakuntatason valtuutus. Tilastoissa Bingtuanin pinta-ala ja väkiluvut lasketaan yleensä Sinkiangin luvuihin, mutta BKT-luvut esitellään yleensä erikseen.


text: Bingtuanin johtajistoon kuuluu ensimmäinen poliittinen komissaari, poliittinen komissaari ja komentaja. Ensimmäisen poliittisen komissaarin roolin täyttää autonomisen alueen kommunistipuolueen sihteeri. Bingtuanin esikunta sijaitsee Ürümqissa.


text:
Bingtuan jakautuu 14 divisioonaan ja niistä edelleen 185 rykmentteihin. Divisioonat ovat:
Bingtuan on perustanut 10 keskikokoista kaupunkia. Ja se hallitsee 9 niistä suoraan. Näiden kaupunkien hallinto on yhdistetty hallitsevien divisioonien johtokuntaan. Esimerkiksi divisioonan poliittinen komissaari toimii kaupungin puolueen sihteerinä ja divisioonan komentaja toimii kaupungin pormestarina, jne. Nämä kaupungit ovat muodollisesti piirikuntatason kaupunkeja Sinkiangin uiguurien autonomisen alueen suorassa ohjauksessa, mutta autonomisen alueen hallitus ei yleensä puutu hallintoasioihin näissä kaupungeissa.


title: Nanoscience Center

text: Nanotiedekeskus eli Nanoscience Center (NSC) on Jyväskylän yliopiston fysiikan, kemian ja bio- ja ympäristötieteiden laitosten yhteinen poikkitieteellinen tutkimuskeskus.


title: Nanoscience Center

text: Nanotiedekeskus pyrkii tekemään kansainvälisesti merkittävää nanotieteen perustutkimusta. Nanokeskuksessa toimii 16 professoria ja noin 100 tutkijaa. Tutkimus tapahtuu poikkitieteellisesti: solu- ja molekyylibiologit, kemistit ja fyysikot työskentelevät samoissa tiloissa. Se edistää monitieteisten innovaatioiden syntymistä. Vuosittain tutkijat julkaisevat yli 100 vertaisarvioitua kansainvälistä tieteellistä artikkelia.


title: Nanoscience Center

text: Jyväskylän yliopiston Nanotiedekeskuksessa voi opiskella erityisessä kandidaattiohjelmassa suuntautumisvaihtoehtona nanotiede. Kemian, biologian tai fysiikan pääaineopiskelijat voivat hakea opiskelemaan nanotieteitä opintojensa alkuvaiheessa. Opinnot suoritetaan solu- ja molekyylibiologian, kemian tai fysiikan nanotietieteiden koulutusohjelman mukaisesti, mutta opinnot sisältävät opintoja kaikista edellä mainituista tieteenhaaroista (fysiikka, kemia sekä solu- ja molekyylibiologia) ja lisäksi nanotieteen erikoiskursseja. Kandidaatintutkinnon jälkeen voi jatkaa nanotieteen opintoja kansainvälisessä maisteriohjelmassa. Jyväskylän yliopistossa voi nanotieteen alalla suorittaa myös tohtorin tutkinnon.


title: Nanoscience Center

text: Tiedekeskuksessa on monipuolinen välineistö nanorakenteiden valmistamiseen ja karakterisointiin: puhdastila, häiriösuojatut mittaushuoneet, laserlaboratoriot sekä virus- ja soluviljelytiloja.


title: Nanoscience Center

text: Nanotiedekeskus tekee sekä perustutkimusta että soveltavaa tutkimusta. Tutkimus jakautuu tieteenhaarojen mukaisesti fysiikan, kemian sekä solu- ja molekyylibiologian aloille. Tutkimusta tehdään paljon myös poikkitieteellisenä yhteistyönä, jolloin esimerkiksi biologit käyttävät apuna tutkimuksessa fysiikan ja kemian menetelmiä.


title: Nanoscience Center

text: Nanotiedekeskuksen tutkimuksen keskeisiä aloja ovat:


title: Nanoscience Center

text: Biologisen nanotieteen eli nanobiologian tärkeitä tutkimuskohteita ovat erilaiset biologiset nanorakenteet. Bio- ja ympäristötieteiden alalla nanotiedekeskuksessa on tutkittu esimerkiksi proteiineja. Huomion kohteena ovat olleet erilaiset proteiinirakenteet ja biologisten rakenteiden vuorovaikutukset. Perinteisesti proteiinitutkimus on perinteisesti jakautunut seuraaviin painopistealueisiin:


title: Nanoscience Center

text: Biologisten rakenteiden tutkimuksessa käytetään apuna erilaisia biokuvantamismenetelmiä (mm. NMR-spektroskopiaa). Rakennetutkimuksen tärkeä tutkimuskohde ovat solut. Nanotiedekeskuksessa on tutkittu solujen rakennetta ja toimintaa, solujen tarttumista sekä solutukirangan toimintaa.


title: Nanoscience Center

text: Solu- ja molekyylibiologit tutkivat laajalti myös viruksia. Virustutkimus kartoittaa virusten rakennetta ja sitä, miten virukset toimivat eläinsoluissa sekä virusten ja solujen keskinäistä vuorovaikutusta. Erityisenä tutkimuskysymyksenä on ollut se, miten virusten evoluutio etenee. Viruksista tutkimuslajina ovat olleet enterovirukset. Niiden avulla on tutkittu virusten aiheuttamia infektiopolkuja sekä erilaisia infektioihin liittyviä vuorovaikutusmekanismeja. Virusten ohella aiemmin tutkittiin bakteereja ja bakteriofageja. Soveltavan nanobiologisen tutkimuksen tavoitteena on ollut mm. kroonisten sairauksien mikrobisten taustatekijöiden selvittäminen.


title: Nanoscience Center

text: Nanokemian tutkimuksen aloja ovat:


title: Nanoscience Center

text: Nanorakenteiden spektroskopia ja valodynamiikka -tutkimusala jakautuu useisiin eri tutkimusteemoihin:


title: Nanoscience Center

text: Plasmonien ja plasmoniikan tutkimus liittyy läheisesti nanoelektroniikan tutkimukseen. Tutkimus keskittyy molekyyleihin liittyvien plasmonisten ilmiöiden tarkasteluun. Jyväskylän yliopisto on pitkään tutkinut itsejärjestyviä DNA-rakenteita (niin kutsutut DNA-origamit), joista pyritään kehittämään erilaisia sähköisiä, optisia tai plasmonisia nanomittakaavan laitteita. Vahva kytkentä käsitteenä viittaa joko kahden pintaplasmonin väliseen kytkökseen tai tyhjiöfotonin ja molekyylien väliseen kytkentään, joissa tutkijoiden erityisen huomion kohteena on ollut vahvan kytkennän raja-alue. Toinen plasmoniikan tutkimuksen sovellus on esimerkiksi proteiinien fluoresenssiominaisuuksien parantaminen, jotta niitä on helpompi havaita biokuvantamismenetelmien avulla. Tutkimuksessa on tarkasteltu myös näiden proteiinien molekyylitason ilmiöitä. Nanotiedekeskus on lisäksi tutkinut grafeenin ja sähköä johtavien polymeerien optisia ja plasmonisia ominaisuuksia. Plasmoniikan tutkimusta on hyödynnetty myös aurinkoenergian tuottamisessa.


title: Nanoscience Center

text: Kokeellinen nanofysiikka ja nanoteknologia on sekä perustutkimusta että soveltavaa tutkimusta. Perustutkimuksen tuloksia hyödynnetään soveltavassa tutkimuksessa, jonka keskeisiä alueita ovat:


title: Nanoscience Center

text: Osa kokeellisen nanotieteen tutkimuksesta tapahtuu Jyväskylän yliopiston kiihdytinlaboratoriossa.


title: Nanoscience Center

text: Nanotiedekeskuksessa on soveltavan tutkimuksen ohella vahva teoreettisen nanotieteen tutkimusperinne. Teoreettisen nanotieteen aloja ovat:


title: Nanoscience Center

text: Erilaisia nanorakenteita ja -materiaaleja tutkitaan teoreettisen tutkimuksen ohella erilaisten laskennallisten menetelmien ohella. Nanomateriaalien teoreettisen tutkimuksen erityisala on matalaulotteisten nanorakenteiden sähköisten ja mekaanisten ominaisuuksien tutkiminen tietokonemallinnuksen avulla. Toinen keskeinen ala on tiiviin aineen tutkimus. Tiiviin aineen teoreettinen tutkimus tarkastelee erilaisten materiaalien fysikaalisia ominaisuuksia eli sähköisiä, magneettisia, mekaanisia, termisiä, akustisia ja optisia ominaisuuksia. Näitä ominaisuuksia tutkitaan mm. erilaisten mallien avulla.


title: Nanoscience Center

text: Nanotiedekeskuksen tieteellisenä johtajana on tammikuusta 2018 toiminut professori Tero Heikkilä. Nanotiedekeskuksen tieteellisen johtajan johdolla toimii tiedekeskuksen johtoryhmä. Vuonna 2018 johtoryhmä koostui tieteellisen johtajan ohella kuudesta professorista. Johtoryhmä valvoo ja kehittää nanotiedekeskuksen toimintaa, opetusta ja tutkimusta sekä vastaa toiminnan tuloksellisuudesta ja tavoitteiden saavuttamisesta. Johtoryhmää avustaa tieteellinen neuvonantajaryhmä, joka koostuu kansainvälisistä tieteellisistä asiantuntijoista.


title: Nanoscience Center

text: Nanotieteen tutkimuksen alkamisen eräs alkusysäys oli, kun Jyväskylän yliopiston fysiikan laitoksella laitettiin vuonna 1990 hakuun soveltavan fysiikan professorin virka. Fysiikan laitoksen johtajana vuosina 1988–1990 toiminut professori Vesa Ruuskanen esitti, että tulevan professuurin ala jätettiin aluksi avoimeksi. Laitoksen tavoitteena oli löytää sellainen uusi fysiikan ala, josta olisi mahdollista löytää pitkäaikaisia sovelluksia ja joka sopisi osaksi Jyväskylän yliopiston fysiikan laitoksen tutkimusta. Siihen asti tutkimustoiminta laitoksella oli keskittynyt vahvasti syklotronin avulla tehtävän kiihdytinpohjaisen fysiikan tutkimukseen ja toinen vahva tutkimusala oli ydinfysiikan tutkimus. Soveltavan fysiikan professuuriin nimitettiin kesällä 1992 Mikko Paalanen. Hänen mukanaan Jyväskylään tuli nanoelektroniikan tutkimus. Paalanen oli erikoistunut varsinkin matalien lämpötilojen fysiikkaan ja hyvin pienten rakenteiden sähkönjohtavuuden sekä mesoskooppisten ilmiöiden tutkimiseen. Jyväskylän yliopisto oli Suomen ensimmäinen yliopisto, jossa tutkittiin nanoelektroniikkaa.


title: Nanoscience Center

text: Paalasen ohella ensimmäisiä nanotieteeseen erikoistuneita tutkijoita Jyväskylän yliopistossa 1990-luvulla oli professori Jukka Pekola, jonka Paalanen houkutteli Jyväskylään Yhdysvalloista. Pekola opetti Jyväskylän yliopistossa fysiikan tieteellisiä ja teknologisia sovelluksia. Jukka Pekola nimitettiin vuonna 1995 fysiikan apulaisprofessoriksi. Kun Mikko Paalanen siirtyi vuonna 1995 Teknillisen korkeakoulun kylmälaboratorion johtajaksi, jäi nanofysiikan tutkimuksen jatkaminen Pekolan vastuulle. Pekola nimitettiin sittemmin vuonna 1997 nanotekniikan professoriksi. Hän jatkoi tehtävässä vuoteen 2001 asti, jolloin hän siirtyi akatemiaprofessoriksi Ranskaan.


title: Nanoscience Center

text: Aluksi (1992) nanofysiikan tutkimus oli haasteellista, koska Suomessa ei kukaan ollut vielä siihen aikaan tehnyt kokeellisen nanofysiikan tutkimusta. Tutkijat rakensivat laboratorion itse ja hankkivat sinne tutkimuslaitteistot, joita olivat mm. elektronimikroskooppi ja metallointihöyrystin. Pekola toi mukanaan itse kehittämänsä kryostaatin, jolla tutkimusnäytteet voitiin jäähdyttää alle -273 celsiusasteeseen. Toimintaedellytykset paranivat, kun fysiikan laitos sai vuonna 1995 uuden laitosrakennuksen, jossa oli mm. nanofyysikoiden tarvitsemat puhdastilat sekä häiriösuojattuja huoneita. Nanofysiikan tutkimus laajeni varsinkin sen jälkeen, kun Jukka Pekola nimitettiin professoriksi (1997). Hänen jättäessään Jyväskylän vuonna 2001 nanofysiikan tutkijoita oli jo yli 20.


title: Nanoscience Center

text: Biotieteiden puolella kehitys kohti bio- ja ympäristötieteiden laitoksella 2000-luvulla tehtyä nanotieteellistä solu- ja molekyylibiologian tutkimusta oli alkanut Jyväskylän yliopistossa jo 1970-luvulla. Biologian laitoksella toimi vuosina 1971–1994 professorina Antti Arstila, joka opetti solubiologiaa. Hänen aikanaan solubiologian tutkimus laitoksella vakiintui. Laitoksen tutkimus vahvistui, kun Jyväskylään nimitettiin vuonna 1988 määräaikaiseen professuuriin Markku Kulomaa, jonka erikoisalaa tutkijana oli molekyylibiologia. Kulomaa nimitettiin vuonna 1994 molekyylibiologian professoriksi Jyväskylän yliopistoon. Nanotieteisiin liittyvää biotieteellistä tutkimusta 1990-luvulta alkaen tekivät Kulomaan ohella professorit Matti Vuento, Jyrki Heino ja Christian Oker-Blom.


title: Nanoscience Center

text: Kemian laitoksella nanokemian vakiintuminen laitoksen tutkimuksen vahvaksi alueeksi tapahtui lähinnä akatemiaprofessori Kari Rissasen johdolla vuodesta 1995 alkaen, kun supramolekulaarinen kemia ja yleisemmin nanorakenteiden kemiallisia ominaisuuksia tutkiva nanokemia asetettiin orgaanisen kemian tutkimuksen pääalaksi. Laitoksella kyseistä tutkimusta vuonna 1995 teki jo yli 20 tutkijaa.


title: Nanoscience Center

text: Alkuvuosina nanotieteellinen tutkimustoiminta oli suppeaa ja hajanaista, koska sillä ei ollut käytettävissä omia tiloja, vaan tutkijat toimivat hajallaan kemian ja fysiikan laitosten tiloissa. Solu- ja molekyylibiologit työskentelivät bio- ja ympäristötieteiden laitoksella. Matemaattis-luonnontieteellisen tiedekunnan dekaani Matti Mannisen visiona oli luoda Jyväskylään nanoteknologiaan erikoistunut huippututkimusyksikkö. Alussa ei kukaan edes uskaltanut haaveilla, että nanotieteen tutkimus saisi oman rakennuksen. Nanotieteellisen tutkimuksen kehittäminen sai järjestelmällisen muodon, kun Jyväskylän yliopistossa aloitettiin Nano Science -hanke. Sen organisoiminen käynnistyi toukokuussa 2001 professori Mannisen johdolla. Hankkeen johtajana vuosina 2001–2002 toimi professori Henrik Kunttu. Alun jälkeen hanke edistyi nopeasti. Professori Pekola ehdotti jo vuonna 2001 oman rakennuksen rakennuttamista nanotiedekeskukselle. Hanketta koordinoiva työryhmä alkoi valmistella ideaa. Tammikuussa 2002 valmistelutyöryhmä jätti rehtori Aino Salliselle suunnitelman nanotiedekeskuksen rakennuksen pystyttämiseksi. Rakennuksen piirustukset laati arkkitehti Arto Sipinen. Yliopiston puolelta tilojen suunnittelussa avusti professori Markku Kulomaa. Nanotiedekeskuksen laitosrakennuksen rakennustyöt aloitettiin huhtikuussa 2003 ja rakennus ("nanotalo") oli valmiina elokuussa 2004. Rakennuksen valmistumisen jälkeen tiedekeskus sai käyttöönsä mm. riittävät puhdastilat.


title: Nanoscience Center

text: Jyväskylän yliopiston nanotiedekeskus perustettiin virallisesti maaliskuussa 2002, kun yliopiston rehtori Aino Sallinen allekirjoitti perustamissopimuksen. Samana vuonna Jyväskylän yliopistossa alkoi nanotieteen koulutus. Nanotiedekeskuksen ensimmäisenä nanotieteiden professorina toimi 2002–2009 Jorma Virtanen. Nanotiedeprojektin alkuvaiheen keskeinen vaikuttaja Jukka Pekola nimitettiin vuonna 2001 akatemiaprofessoriksi ja hän siirtyi samalla pois Jyväskylästä. Pekolan jälkeen nanotieteen kehittämistä ja nanotiedekeskuksen perustamista koordinoi muun muassa fysiikan professori Päivi Törmä, joka nimitettiin syksyllä 2001 nanoelektroniikan professoriksi. Törmä toimi 2003–2005 nanotiedekeskuksen ensimmäisenä johtajana. Törmän johtajakaudella nanotiedekeskukseen hankittiin merkittävä osa sen tutkimuslaitteista ja infrastruktuurista. Laitteistoa hankittiin EU:n aluekehittämisrahaston ja Suomen Akatemian myöntämällä rahoituksella. Nanotieteen tutkimuksen ja koulutuksen kehitystä tuki ministerikaudellaan 2003–2007 tuolloinen kauppa- ja teollisuusministeri Mauri Pekkarinen.


title: Nanoscience Center

text: Biologisen nanotieteen tutkimus keskittyi tiedekeskuksen toiminnan alkuvuosina muutamien teemojen ympärille. Keskeinen ala oli proteiinien tutkimus. Professori Markku Kulomaa tutki avidiinia ja professori Jyrki Heinon tutkimuskohteena oli integriini. Toinen pääala oli virusten tutkimus. Professori Matti Vuento tutki parvovirusta ja professori Christian Oker-Blom käytti tutkimuksessaan bakulovirusta. Vuosituhannen alkuvuosina Heino ja Kulomaa siirtyivät pois Jyväskylästä ja Oker-Blom kuoli. Biotieteiden keskeisten hahmojen poistuminen johti siihen, että nanotiedekeskuksessa työskentelevien biologien määrä oli toivottua vähäisempi muutamina vuoden 2005 jälkeisinä vuosina. Vuoden 2005 jälkeen tutkimus suuntautui pääasiassa rakenne- ja virustutkimukseen. Viruksista tutkittiin edelleen mm. parvoviruksia ja uutena teemana pikornaviruksia. Professori Jari Ylänne on tutkinut solutukirangan rakennetta ja sen proteiineja. Bakteereja infektoivia bakteriofaageja tutki professori Jaana Bamford, mutta tutkimus jäi kesken hänen kuoltuaan äkillisesti toukokuussa 2016.


title: Nanoscience Center

text: Fysiikan tutkimus oli aluksi nanoelektroniikan tutkimusta. Sittemmin se on laajentunut molekyylielektroniikan ja plasmoniikan tutkimukseksi. Nanofysiikan alalla fyysikot alkoivat jo varhain tutkia deoksiribonukleonihapon eli DNA:n soveltamista nanoteknologiassa. DNA-tutkimus alkoi professori Päivi Törmän johdolla vuonna 2003. Professori Törmän siirryttyä Teknilliseen korkeakouluun vuonna 2005 dosentti Jussi Toppari perusti plasmoniikan ja molekyylielektroniikan tutkimukseen erikoistuneen tutkimusryhmän. Ryhmä jatkoi Törmän aloittamaa tutkimusta ja teki DNA-rakenteille erilaisia sähköisiä mittauksia.


title: Nanoscience Center

text: Kemian alalla professori Kari Rissasen työryhmä on tutkinut supramolekulaarisen kemian kysymyksiä. Tutkijoiden päähuomio on kohdistunut heikkoihin ei-kovalenttisiin vuorovaikutuksiin eli toiselta nimeltään supramolekulaarisiin vuorovaikutuksiin. Ryhmän työn tuloksena on syntynyt mm. tetraedrin muotoinen molekyyli, joka sulkee sisäänsä vaarallista itsestään syttyvää valkoista fosforia.


title: Nanoscience Center

text: Päivi Törmän jälkeen nanotiedekeskuksen johtajina toimivat professorit Jouko Korppi-Tommola (2005–2007 ja 2010–2011) ja Matti Manninen (2007–2009).


title: Nanoscience Center

text: Tammikuussa 2012 nanotiedekeskuksen johtajaksi nimitettiin professori Hannu Häkkinen. Hänen toimikaudellaan keskuksen hallintoa ja tutkimustoimintaa kehitettiin voimakkaasti. Jo ensi töikseen hän aloitti laitoksen hallinnon uudistamisen. Hän kutsui johtajan avuksi kansainvälisen neuvonantajatyöryhmän, joka koostuu eri alojen tunnetuista ulkomaisista tieteilijöistä. Neuvonantajaryhmä arvioi tiedekeskuksen toimintaa ja suorittaa tiedekeskukseen tapahtuvan arviointivierailun joka toinen vuosi. Ryhmä teki arviointivierailun mm. huhtikuussa 2017.


title: Nanoscience Center

text: Tutkimustoiminnan puolella professori Häkkinen painotti johtajana tieteiden välistä yhteistyötä. Kansainvälinen arviointityöryhmä oli arviossaan päätynyt siihen, että keskeisten tutkimusalojen kohdalla oli löydettävä yhteinen suunta, jota kohti toimintaa ohjataan. Sen ohella tiedekeskuksessa päätettiin panostaa tiettyihin tutkimuksen painopistealoihin. Johtajana Häkkinen pyrki luotsaamaan organisaation toimintaa näitä päämääriä kohti. Matemaattis-luonnontieteellisen tiedekunnan silloinen dekaani Henrik Kunttu arvioi vuonna 2014, että professori Häkkinen oli onnistunut lisäämään tutkijoiden keskinäistä yhteistyötä ja muodostanut näistä tiiviin tutkimuskonsortion. Esimerkiksi biotieteiden tutkimusta lähensi kemian tutkimukseen Janne Ihalaisen nimittäminen nanotieteiden professoriksi vuonna 2013, sillä Ihalainen on taustaltaan sekä biologi että kemisti.


title: Nanoscience Center

text: Tutkimustoiminnasta on dekaani Kuntun mukaan saatu aikaan hyviä tuloksia. Kemistit, biologit ja fyysikot ovat tehneet yhdessä poikkitieteellistä tutkimusta. Tutkimustyön avulla on kehitetty esimerkiksi biokuvantamismenetelmä, jonka avulla viruksia voitiin tarkastella elektronimikroskoopilla, kun niiden pintaan kiinnitetään kultahiukkanen. Vuosina 2010–2011 kemistit ja fyysikot tutkivat aluksi kultananopartikkelien rakennetta sekä kemiallisia ja fysikaalisia ominaisuuksia. Perustutkimuksen avulla löydettiin sopiva tapa, jolla 1–3 nanometrin kokoinen kultahiukkanen voitiin kiinnittää viruksen pintaan kemiallisten sidosten avulla.


title: Nanoscience Center

text: Hannu Häkkisen toimikausi tiedekeskuksen johtajana päättyi vuoden 2017 lopussa. Uudeksi tieteelliseksi johtajaksi Jyväskylän yliopiston matemaattis-luonnontieteellisen tiedekunnan dekaani Mikko Mönkkönen nimitti professori Tero Heikkilän ja tämä aloitti tehtävässään tammikuussa 2018.


title: HMS Marlborough (1767)

text: HMS Marlborough oli Britannian Kuninkaallisen laivaston vuonna 1767 vesillelaskettu Ramillies-luokan 74-tykkinen kolmannen luokan linjalaiva.


title: HMS Marlborough (1767)

text: Alus tilattiin 4. joulukuuta 1760 Deptfordin telakalta, jossa rakennustöistä vastasi Adam Hayes. Sen köli laskettiin 3. kesäkuuta 1763 ja alus laskettiin vesille 26. elokuuta 1767. Se valmistui 1. lokakuuta, jolloin aluksen valmistuskustannukset varustettuna olivat 33 319 puntaa.


title: HMS Marlborough (1767)

text: Alus osallistui 1780 Cabo de São Vicenten taisteluun.


title: HMS Marlborough (1767)

text: Alus haaksirikkoutui 4. marraskuuta 1800 lähellä Belle Ileä.


title: Beachfutis Euroopan kisoissa 2015

text: Euroopan kisojen 2015 beachfutis järjestettiin Beach Arenailla Bakussa 25.–28.6.2015. Kisoissa oli sarja vain miehille. Mestaruuden voitti Venäjä, joka voitti loppuottelussa Italian.


title: Vjatšeslav Orfinski

text: Vjatšeslav Petrovich Orfinski (; (s. 29. huhtikuuta 1929 Petroskoi, Karjalan tasavalta, Venäjä) on akateemikko, ja koulutukseltaan arkkitehtuurin professori sekä jäsen Venäjän tiedeakatemian arkkitehtuurin ja rakentamisen tiedekunnassa. Hän on Venäjän pohjoisen puuarkkitehtuurin asiantuntija ja toiminut näkyvästi muun muassa Vienan Karjalan runokylien ainutlaatuisen arkkitehtuurin ja elämäntavan suojelijana. Suomessa hänet tunnetaan etenkin Vienassa sijaitsevan kalevalaisen Paanajärven runokylän suojelun puolestapuhujana.


title: Vjatšeslav Orfinski

text: Valmistuttuaan vuonna 1948 Petroskoin arkkitehtiosastolta hän siirtyi Moskovaan suorittamaan jatko-opintoja arkkitehtuurissa. Moskovasta valmistumisensa jälkeen työskenteli hän Petroskoissa vuosina 1954-1970.


title: Vjatšeslav Orfinski

text: Vuodesta 1970 hän opetti Petroskoin valtionyliopiston muotoilun ja arkkitehtuurin osastolla arkkitehtuuria ja grafiikkaa. Vuodesta 1997 toimi hän Petroskoin valtionyliopiston kansanarkkitehtuurin tutkimuslaitoksen johtajana ja loi uuden tieteellisen suunnan etnoarkkitehtuurin, jossa yhdistetään etnografiaa ja arkkitehtuuria.


title: Vjatšeslav Orfinski

text: Orfinski on laajalti palkittu Venäjällä erilaisin kunnianosoituksin ja mitalein. Hän on saanut muun muassa Karjalan autonomisen tasavallan kunniatutkijan mitalin (1989) sekä valtionpalkintoja vuosina 1984, 1988. Lisäksi hän sai Karjalan tasavallan valtionpalkinnon vuonna 2006. Hänet palkittiin Venäjällä merkittävästä työstään venäläisen kulttuuriperinteen säilyttäjänä vuonna 2014.Hänet nimettiin myös Petroskoin kunniakansalaiseksi vuonna 2014.


title: 3,4-tolueenidiamiini

text: 3,4-Tolueenidiamiini eli 3,4-diaminotolueeni (CHN) on aromaattisiin amiineihin kuuluva orgaaninen yhdiste. Yhdistettä voidaan käyttää polymeerien ja polymeerien valmistuksessa tarvittavien kemikaalien ja muiden yhdisteiden valmistamiseen. 3,4-Tolueenidiamiinin kanssa isomeerisia yhdisteitä ovat 2,3-, 2,4-, 2,5-, 2,6- ja 3,5-tolueenidiamiinit.


title: 3,4-tolueenidiamiini

text: Huoneenlämpötilassa 3,4-tolueenidiamiini on väritöntä tai kellertävää kiteistä ainetta. Se liukenee hyvin veteen ja orgaanisista liuottimista sitä liuottaa esimerkiksi ligroiini, joka on alifaattisten hiilivetyjen seos.


title: 3,4-tolueenidiamiini

text: 3,4-Tolueenidiamiinia voidaan valmistaa pelkistää nitraamalla p-toluidiinia ja pelkistämällä muodostuva tuote. Sitä saadaan myös pelkistämällä 3,4-dinitrotolueenia, jota muodostuu tolueenin nitrauksen yhteydessä.


title: 3,4-tolueenidiamiini

text: 3,4-Tolueenidiamiinia voidaan käyttää polyuretaanien valmistuksessa tarvittavien yhdisteiden valmistukseen sekä epoksihartsien kovetuskäsittelyissä. Siitä voidaan valmistaa myös muita yhdisteitä kuten kinometionaattia ja tolyylitriatsolia.


title: Cauchy-jakauma

text:
Cauchy-jakauma (Cauchyn jakauma) on Augustin Cauchyn mukaan nimetty jatkuva todennäköisyysjakauma. Varsinkin fysikaalisissa sovelluksissa sitä nimitetään myös Lorentzin jakaumaksi (Hendrik Lorentzin mukaan), Cauchyn–Lorentzin jakaumaksi tai Breitin–Wignerin jakaumaksi.
Yksinkertaisinta Cauchy-jakaumaa sanotaan standardiksi Cauchy-jakaumaksi. Sen tiheysfunktio on
ja sen kertymäfunktio on arkustangenttifunktion muotoinen:
Kahden standardin normaalisti jakautuneen satunnaismuuttujan suhde noudattaa standardia Cauchy-jakaumaa.


title: Cauchy-jakauma

text: Cauchy-jakauma on siitä erikoinen, että sillä ei ole odotusarvoa eikä varianssia. Tämän vuoksi eräät todennäköisyyslaskennan tärkeät tulokset kuten suurten lukujen laki ja keskeinen raja-arvolause eivät koske Cauchy-jakaumaa noudattavia satunnaismuuttujia. Koska sillä ei ole odotusarvoa, sillä ei ole myöskään momentit generoivaa funktiota.


title: Cauchy-jakauma

text: Cauchy-jakauma on yksi harvoista vakaista jakaumista, joiden tiheysfunktio voidaan ilmaista analyyttisesti; muita sellaisia ovat normaalijakauma ja Lévyn jakauma.


title: Cauchy-jakauma

text: Matemaatikot tutkivat Cauchy-jakauman muotoisia funktioita jo 1700-luvun alussa, mutta toisenlaisessa yhteydessä. Tuolloin niistä käytettiin nimitystä Agnesin noita. Jakauman nimestä huolimatta ensimmäisen tutkielman sen ominaisuuksista jakaumana julkaisi ranskalainen matemaatikko Siméon Denis Poisson vuonna 1824; Cauchyn nimi liitettiin siihen vasta erään vuonna 1853 käydyn akateemisen väittelyn yhteydessä. Jakauman nimi on siis esimerkki Stiglerin lain toteutumisesta. Poisson totesi, että jos otetaan keskiarvo tätä jakaumaa noudattavista havainnoista, se ei havaintojen lukumäärän kasvaessa suppene mitään äärellistä lukua kohti. Niinpä Laplace oli tehnyt virheen soveltaessaan keskeistä raja-arvolausetta tällaiseenkin jakaumaan, sillä lause edellyttää äärellistä odotusarvoa ja varianssia. Poisson ei kuitenkaan pitänyt asiaa kovin tärkeänä, toisin kuin Bienaymé, joka myöhemmin kävi Cauchyn kanssa pitkällisen väittelyn asiasta.


title: Cauchy-jakauma

text: Jos "U" ja "V" ovat kaksi riippumatonta normaalisti jakautunutta satunnaismuuttujaa, joiden odotusarvo on 0 ja varianssi 1, niiden suhde "U"/"V" noudattaa standardia Cauchy-jakaumaa.


title: Cauchy-jakauma

text: Oletetaan, että tasolla jonkin x-akselin ulkopuolella olevan pisteen kautta piirretään satunnaisesti valittu suora siten, että tämän suoran suuntakulma on tasaisesti jakautunut välille -π/2 ... π/2. Tällöin sen pisteen sijainti, jossa tämä suora leikkaa x-akselin, noudattaa Cauchy-jakaumaa.


title: Cauchy-jakauma

text: Olkoon θ kulma, jonka y-akselilla olevan pisteen (0,b) kautta kulkeva suora muodostaa y-akselin kanssa. Jos suora leikkaa x-akselin pisteessä (x, 0), on


title: Cauchy-jakauma

text: ja


title: Cauchy-jakauma

text:
jolloin jos kulma θ on tasaisesti jakautunut välille -π/2; ... π/2;. Leikkauspisteen jakauman kertymäfunktion ilmaisee todennäköisyys, että pisteen x-koordinaatti on pienepi kuin annettu x. Näin tapahtuu, jos
eli jos
mutta koska θ on tasaisesti jakautunut välille (-π, π), se saa mitä tahansa tällä välillä olevaa arvoa "a" pienemmän arvon todennäköisyydellä
ja näin ollen arvoa &theta pienemmän arvon todennäköisyydellä
sillä θ saa nollaa pienemmän arvon todennäköisyydellä 1/2.


title: Cauchy-jakauma

text:
Kyseisen leikkauspisteen sijainnin x-koordinaatin arvo on siis satunnaismuuttuja, jonka kertymäfunktio on
mikä on juuri Cauchy-jakauman Cauchy (0,1) kertymäfunktio.


title: Cauchy-jakauma

text: Cauchy-jakauman tiheysfunktio on


title: Cauchy-jakauma

text: missä parametri "x" (lokaatioparametri) osoittaa jakauman huipun sijainnin ja γ (skaalaparametri) osoittaa jakauman leveyden, tai tarkemmin sanottuna, millä etäisyydellä jakauman huipusta tiheysfunktion arvo on puolet tästä maksimiarvosta. Samalla γ on myös puolet jakauman ylä- ja alakvartiilien erotuksesta, ja sitä sanotaan joskus "todennäköiseksi virheeksi". Augustin-Louis Cauchy käytti vuonna 1827 tästä tiheysfunktiosta sellaistakin muunnosta, jossa skaalaparametri oli infinitesimaalinen, ja täten hän tuli määritellyksi sen, mitä nykyisin sanotaan Diracin deltafunktioksi.


title: Cauchy-jakauma

text: Tiheysfunktion suurin arvo eli jakauman amplitudi on


title: Cauchy-jakauma

text: Siinä erikoistapauksessa, että "x" = 0 ja γ = 1 saadaan standardi Cauchy-jakauma, jonka tiheysfunktio on


title: Cauchy-jakauma

text:
Fysiikassa käytetään usein kolmiparametrista Lorentzin funktiota:
missä "I" on huipun korkeus.
Tämä kolmiparametrinen Lorentzin funktio ei yleensä ole todennäköisyystiheysfunktio, sillä sen integraali ei ole 1 paitsi siinä erikoistapauksessa, että formula_14.
Cauchy-jakauman kertymäfunktio on:


title: Cauchy-jakauma

text:
ja sen kvantiilifunktio eli kertymäfunktion käänteisfunktio on
Tästä seuraa, että jakauman ala- ja yläkvartiilit ovat "x"-γ ja "x"+γ),


title: Cauchy-jakauma

text: ja kvartiilien erotus näin ollen 2γ.


title: Cauchy-jakauma

text: Cauchy-jakauman kvantiilifunktion derivaatta eli jakauman kvantiilitiheysfunktio on:


title: Cauchy-jakauma

text: Jakauman differentiaalinen entropia määritellään sen kvantiilitiheysfunktion avulla:, nimittäin


title: Cauchy-jakauma

text: Cauchy-jakauma on esimerkki jakaumasta, jolla ei ole odotusarvoa, varianssia eikä korkeampia momentteja. Sen sijaan sillä kyllä on hyvin määritelty moodi eli tiheysfunktion maksimikohta ja mediaani, jotka molemmat ovat suuruudeltaan "x". Jakauman tiheysfunktion kuvaaja on lisäksi symmetrinen tämän mediaanin suhteen ja muistuttaa muodoltaan normaalijakauman kuvaajaa eli Gaussin käyrää, mutta ei silti toteuta odotusarvon määritelmän ehtoja.


title: Cauchy-jakauma

text: Jos "X", ..., "X" ovat riippumattomia ja identtisesti jakautuneita satunnaismuuttujia, joista jokainen noudattaa standardia Cauchy-jakaumaa, niiden otoskeskiarvo ("X"+ ... +"X")/"n" noudattaa samaa standardia Cauchyn jakaumaa. Tämä voidaan osoittaa laskemalla keskiarvon karakteristinen funktio:


title: Cauchy-jakauma

text: missä formula_20 on otoskeskiarvo. Keskeinen raja-arvolause ei siis päde Cauchy-jakaumalle, mutta sillä ei olekaan lauseen edellyttämää äärellistä varianssia, ja näin ollen tämä esimerkki osoittaa, että tämä todella on oleellinen edellytys, jota ei voida jättää huomioon ottamatta. Myöskään suurten lukujen laki ei koske Cauchy-jakaumaa, koska sillä ei ole odotusarvoa. Cauchy-jakauma on täysin vakaa jakauma.


title: Cauchy-jakauma

text: Standardi Cauchy-jakauma saadaan myös erikoistapauksena Studentin t-jakaumasta, kun vapausasteita on yksi.


title: Cauchy-jakauma

text: Kuten kaikkien muidenkin vakaiden jakaumien tapauksessa, se lokaatio-skaala-perhe, johon Cauchy-jakauma kuuluu, on suljettu sellaisten lineaaristen muunnosten suhteen, joiden kertoimet ovat reaalilukuja. Lisäksi jakaumaperhe on suljettu reaalikertoimisten lineaaristen frationaalisten muunnosten suhteen.


title: Cauchy-jakauma

text: Olkoon"X" Cauchy-jakautunut satunnaismuuttuja. Jakauman karakteristinen funktio on


title: Cauchy-jakauma

text: mikä on samalla tiheysfunktion Fourier-muunnos. Alkuperäinen todennäköisyystiheys voidaan esittää karakteristisen funktion avulla oleellisesti käyttämällä käänteistä Fourier-muunnosta:


title: Cauchy-jakauma

text: On huomattava, että karakteristinen funktio ei ole differentioituva origossa: tämä vastaa sitä, että Cauchy-jakaumalla ei ole odotusarvoa.


title: Cauchy-jakauma

text: Jos todennäköisyysjakaumalla on tiheysfunktio "f"("x"), sen odotusarvo on


title: Cauchy-jakauma

text:
Kysymys on nyt siitä, miten määritellään integraali molemmista päistä rajoittamattoman välin yli: onko se sama kuin
jokaisella mielivaltaisella reaaliluvulla "a".


title: Cauchy-jakauma

text: Jos ainakin toinen lausekkeen (2) yhteenlaskettavista on äärellinen, lausekkeet (1) ja (2) ovat yhtä suuret. Mutta Cauchy-jakauman tapauksessa edellinen näistä yhteenlaskettavista on miinus ääretön, jälkimmäinen plus ääretön, eikä niiden summaa voida laskea. Sen vuoksi lauseke (1) ei ole määritelty, eikä Cauchyn jakaumalla sen vuoksi ole odotusarvoa.


title: Cauchy-jakauma

text: Vaikuttaisi ehkä luonnolliselta käsittää lauseke (1) raja-arvoksi


title: Cauchy-jakauma

text: Tämä raja-arvo, niin sanottu Cauchyn perusarvo, on nolla. Mutta lausekkeen (1) voitaisiin yhtä hyvin tulkita tarkoittavan myös esimerkiksi raja-arvoa


title: Cauchy-jakauma

text: joka "ei" ole nolla, mikä voidaan todeta suorittamalla integrointi.


title: Cauchy-jakauma

text: Monet odotusarvoa koskevat todennäköisyyslaskennan tulokset kuten vahva suurten lukujen laki eivät tällaisissa tapauksissa päde.


title: Cauchy-jakauma

text: Cauchy-jakaumalla ei ole minkään asteen äärellisiä momentteja. Jotkin korkeammista raaoista momenteista sillä kyllä on, ja ne ovat äärettömiä, esimerkiksi raaka toinen momentti:


title: Cauchy-jakauma

text: Järjestämällä lauseke uudestaan huomataan, että toinen momentti on oleellisesti vakion, tässä luvun 1, integraali äärettömän välin yli. Myös korkeammat parillisen potenssin raa'at momentit saavat arvon ääretön. Parittoman potenssin raakoja momentteja taas ei voida lainkaan määritellä. Ne nimittäin olisivat oleellisesti sama asia kuin lauseke formula_28, sillä lausekkeessa olevat kaksi integraalia, joista toinen vähennetään toisesta, ovat molemmat äärettömiä. Ensimmäinen raaka momentti on sama kuin jakauman odotusarvo, jota tässä tapauksessa ei siis myöskään voida määritellä. Tämä taas merkitsee, että jakaumalle ei voida määritellä myöskään keskeisiä momentteja eikä standardoituja momentteja, sillä ne kaikki määritellään odotusarvon avulla. Samasta syystä Cauchy-jakaumalla ei ole myöskään varianssia, sillä se on sama kuin toinen keskeinen momentti, vaikka sillä onkin toinen raaka momentti, joka on ääretön.


title: Cauchy-jakauma

text: Korkeampia momentteja koskevat tulokset seuraavat Hölderin epäyhtälötä, jonka mukaan alempien momenttien hajaantuessa korkeammatkin momentit hajaantuvat.


title: Cauchy-jakauma

text: Koska Cauchyn jakauman parametrit eivät vastaa odotusarvoa ja varianssia, Cauchy-jakauman parametreja ei voida estimoida otoksen keskiarvon ja varianssin avulla. Jos esimerkiksi otetaan Cauchy-jakauman mukaisesta aineistosta "n" otosta, tämän otoksen keskiarvo voidaan laskea:


title: Cauchy-jakauma

text: Vaikka otoksen arvot "x" keskittyvät lähelle mediaania "x", otoksen keskiarvo voi vaihdella yhä enemmän sitä mukaa kuin lisää otoksia poimitaan, koska on yhä todennäköisempää, että kohdataan tapauksia, jotka poikkeavat siitä paljon. Itse asiassa otosten keskiarvo noudattaa samaa jakaumaa kuin otokset itsekin, toisin sanoen suuren otoksen keskiarvo ei ole lainkaan parempi, joskaan ei huonompikaan arvio mediaanille "x" kuin mikään yksittäinen otokseen kuuluva havaintokaan. Samoin myös otoksen varianssi kasvaa yhä suuremmaksi, kun lisää otoksia poimitaan.


title: Cauchy-jakauma

text: Siksi mediaanin "x"" ja skaalaparametrin γ arvioimiseksi tarvitaan vahvempia menetelmiä. Muuan yksinkertainen keino on käyttää otoksen mediaania "x"":n estimaattorina sekä ala- ja yläkrvartiilin erotusta estimaattorina γ:lle. Muitakin, tarkempia ja vahvempia menetelmiä on keksitty. Esimerkiksi katkaistu keskiarvo otoksen järjestystilaston keskimmäisistä 24 prosentista tapauksia antaa "x":lle arvion tehokkaammin kuin koko otoksen mediaani. Kun Cauchy-jakauma kuitenkin on ääripäistään "paksu" eli sen tiheysfunktio lähestyy kummassakin päässä vain hitaasti nollaa, arvion tehokkuus alenee, kun otoskoko ylittää 24 %.


title: Cauchy-jakauma

text: Parametrin "x" and γ arviointiin voidaan käyttää myös suurimman uskottavuuden estimointia. Se on yleensä kuitenkin hankalaa, koska sitä varten on ratkaistava korkeamman asteen polynomiyhtälö, ja sillä voi olla useita ratkaisuja, jotka vastaavat [korkeamman asteen polynomi]]yhtälön juuret, ja sillä voi olla useita juuria, jotka vastaavat lokaaleja maksimikohtia. Lisäksi vaikka suurimman uskottavuuden estimointi onkin asymptoottisesti tehokas, pienillä otoksilla se on melko tehoton. Otoskoolla "n" Cauchy-jakauman logaritminen todennäköisyysfunktio on:


title: Cauchy-jakauma

text: Maksimoimalla logaritminen todennäköisyysfunktio "x":n ja γ:n suhteen saadaan seuraava yhtälöryhmä:


title: Cauchy-jakauma

text: On huomattava, että


title: Cauchy-jakauma

text: on γ:n monotoninen funktio ja että ratkaisun γ täytyy toteuttaa epäyhtälö


title: Cauchy-jakauma

text: Pelkän "x":n ratkaiseminen edellyttää 2"n"-1:nnen asteen polynomiyhtälön ratkaisemista, ja pelkän γn ratkaiseminen "n":nnen asteen polynomiyhtälön ratkaisemista (ensin γ:n, sitten "x":n). Siksi yleensä onkin käytettävä tietokoneella suoritettavia numeerisen analyysin menetelmiä, olipa tarkoituksena ratkaista molemmat parametrit tai vain toinen niistä. Suurimman uskottavuuden estimoinnin etuna on asymptoottinen tehokkuus; "x":n estimointi otoksen mediaanin avulla on vain 81-prosenttisesti niin tehokas kuin sen estimointi suurimman uskottavuuden menetelmällä. Katkaistun otoskeskiarvon menetelmä 24 prosentin järjestystilastolla on asymptoottisesti noin 88-prosenttisesti niin tehokas kuin "x":n estimointi suurimman uskottavuuden menetelmällä. Menetelmiä voidaan myös yhdistää etsimällä keskimmäisten 24 prosentin järjestystilastolla "x" jokin alustava likiarvo, jota sitten parannetaan suurimman uskottavuuden estimaattoreilla soveltamalla Newtonin menetelmää.


title: Cauchy-jakauma

text:
Satunnaisvektorin sanotaan noudattavan "multivariaattista Cauchy-jakaumaa", jos sen komponenttien "Y" = "a""X" + ... + "aX"
jokainen lineaarikombinaatio noudattaa Cauchy-jakaumaa. Toisin sanoen jokaisen vakiovektorin formula_35 ja satunnaisvektorin "X" pistetulo "a" · "X" noudattaa tavallista (univariaattista) Cauchy-jakaumaa. Multivariaattisen Cauchy-jakauman karakteristinen funktio on:


title: Cauchy-jakauma

text: missä "x"("t") ja γ("t") ovat reaalifunktioita, joilla "x"("t") on ensimmäisen asteen homogeeninen funktio ja γ("t") positiivinen homogeeninen ensimmäisen asteen funktio. Täsmällisemmin sanottuna:


title: Cauchy-jakauma

text: kaikilla "t".


title: Cauchy-jakauma

text:
Esimerkki bivariaattisesta Cauchy-jakaumasta saadaan lausekkeella:
Vaikka tämä esimerkki ei olekaan analoginen kovariantin matriisin kanssa, voidaan todeta, että "x" ja "y" eivät ole riippumattomia.


title: Cauchy-jakauma

text: Analogisesti tavallisen univariaattisen tiheysfunktion kanssa myös multivariaattinen Cauchyn tiheysfunktio liittyy läheisesti multivariaattiseen Studentin jakaumaan. Jos viimeksi mainitun vapausasteluku on 1, kyseessä on sama kuin multivariaattinen Cauchy-jakauma. Ja "k"-ulotteisen Studentin jakauman tiheysfunktio yhdellä vapausasteella on:


title: Cauchy-jakauma

text: Multivariaattisen Cauchy-jakauman ominaisuuksia ja tarkempia yksityiskohtia voidaan tutkia käsittelemällä sitä multivariaattisen Studentin jakauman erikoistapauksena.


title: Cauchy-jakauma

text: missä "a","b","c" ja "d" ovat reaalilukuja.


title: Iso Korpijärvi (Kihniö)

text: Iso Korpijärvi on Pirkanmaalla Kihniössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Iso Korpijärvi on osa Nerkoonjärven valuma-aluetta.


title: Iso Korpijärvi (Kihniö)

text: Järven pituus on 600 metriä, leveys 180 metriä ja sen pinta-ala on 6,7 hehtaaria. Se sijaitsee Jouttinevan ja Korpikankaan välissä maaston painanteessa. Siihen laskee metsäoja ja pelto-oja, joka on samalla Jouttijärven, Vähä Jouttijärven ja Aureen Korpijärven yhteinen laskuoja. Järven laskujoki lähtee pohjoispäästä ja se laskee kilometrin jälkeen Heinämaan suolle, jonka johto-oja virtaa Heinämaanlammen läpi ja joka jatkaa sen jälkeen suon jälkeen Mäntysenluomana Nerkoonjärveen. Laskuojaan yhtyy vasemmalta Vähä Korpijärven laskuoja. Rantaviivaa on 1,4 kilometriä. Rannat ovat metsämaata, jonka lähellä sijaitsee Korpijärven maatila. Rannan tuntumassa on kaksi vapaa-ajan asuntoa, joille johtaa tiet Mäkikylän kautta yhdystieltä 3350.


title: Iso Korpijärvi (Kihniö)

text: Vuoden 1960 painetussa peruskartassa järven laskuoja juoksi luontaisesti Heinämaan suolle saakka. Järven laskuoja oli aina laskenut vain suon laitaan, mutta myöhemmin se on yhdistetty Myllymaan maatilan pelto-ojiin ja johdettu kaivamalla suora oja suon läpi sen pohjoispäähän, missä se alitti rautatiesillan.


title: Vähä Jouttijärvi

text: Vähä Jouttijärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Vähä Jouttijärvi on osa Nerkoonjärven valuma-aluetta.


title: Vähä Jouttijärvi

text: Järven pituus on 250 metriä, leveys 100 metriä ja sen pinta-ala on 1,8 hehtaaria. Se sijaitsee Jouttanevan haarassa Haavistonperällä Monganniityn lähellä.Suo on tiheästi ojitettu ja siihen on kaivettu seitsemän ojaa. Suon ojien kautta siihen laskee pohjoisesta myös Jouttijärvi. Yksi ojista on samalla sen laskuoja, joka laskee 1,6 kilometrin jälkeen Iso Korpijärveen. Rantaviivan pituus on 650 metriä. Ranta on kokonaan suota eikä sille ole rakennettu mitään. Järven ohi kulkee metsässä kärrypolku, joka alkaa Haavistonperältä ja jonne pääsee Hirvikosken kautta valtatieltä 23.


title: Vähä Jouttijärvi

text: Vuoden 1959 vanhassa painetussa peruskartassa Vähä Jouttijärven laskuoja oli vielä luonnonmukainen suopuro, joka laski Monganniitylle, jossa sen uoma katosi suohon. Se tuli uudelleen näkyviin suon toisessa päässä ja jatkoi juoksuaan "Korpijärveen" (nimi kartassa) eli Iso Korpijärveen.


title: Haluatko historiankirjoittajaksi?

text: Haluatko historiankirjoittajaksi? on vuonna 2002 ilmestynyt Jussi T. Lappalaisen kirjoittama opaskirja historiantutkimukseen. Kirjassa käydään laajasti läpi alan perusteita.


title: Haluatko historiankirjoittajaksi?

text: Kirjassa käydään läpi historiantutkimuksen tekemistä alusta julkaisemiseen saakka. Alussa kirjassa tarkastellaan esimerkkejä muun muassa historiallisena pidetyistä teoksista, mutta joiden paikkansapitävyyttä on vaikea todentaa. Esimerkkinä käytetään Kalle Päätalon kirjan "Nuoruuden savotat" kohtaa, jossa kolme nuorta miestä on "Kijannan maatallousjuhlilla", ja siinä kuvataan heidän ruokailuaan juhlissa. Kun osanottajalta Kurtti-Reinolta kysyttiin tapahtumasta, hän ei kuitenkaan tunnustanut olleensa koko tapahtumassa paikalla.


title: Haluatko historiankirjoittajaksi?

text: Sen jälkeen kirjassa siirrytään lähdekritiikkiin, joka jaotellaan ulkoiseen ja sisäiseen lähdekritiikkiin. Seuraavana on vuorossa vanhempien tutkimusten arviointi. Kirjassa todetaan aiemman tutkimuksen suhteen:


title: Haluatko historiankirjoittajaksi?

text: Luvussa historiallinen päättely käydään läpi miten esimerkiksi ottaa huomioon aikakauden ideologiat, jotka voivat vaikuttaa lähdeaineistossa. Esimerkkinä noituus, jota ei pidetä totena, mutta se vaikutti 1600-luvun noitavanoissa.


title: Haluatko historiankirjoittajaksi?

text: Kirjan loppupuoliskolla keskitytään tiedon esittämiseen tapoihin (asetelmat taulukot kaaviot ja kuviot), ja tätä seuraa kirjoittamiseen ja kielenhuoltoon käsittelevät osiot joissa varoitetaan maneereista ja muista ohdakkeista joihin kirjoittaessa voi törmätä.


title: Haluatko historiankirjoittajaksi?

text: Viimeinen luku on kuvien sijoittelusta ja tutkimuksen viimeistelystä. Tämän jälkeen kerrotaan tutkimuksen julkaisusta ja neuvotaan suhtautumisesta arvostelijoihin.


title: Haluatko historiankirjoittajaksi?

text: Kirjassa on kolmetoista lukua.


title: Haluatko historiankirjoittajaksi?

text:
Sitaatti:
Suomen sukututkimusseuran lehdessä ilmestyi 2003 Anneli Mäkelä-Alitalon kirja-arvostelu. Arvostelu on pääpiirteissään myönteinen, mutta kritiikin aihettakin on. Alitalon mukaan kirjassa on ”puolisen tusinaa” kirjoitusvirhettä ja siitä uupuu tarpeelliset hakemistot ja sanasto. Hän myös huomioi historiantutkimuksen olevan hyvin sukupuolittunut. Lappalaisen kirjassa mainitaan suuri joukko hänen virkaveljiä, mutta näistä vain kaksi on naisia. Vastaavasti hän mainitsee, että kansikuvan nainen viitannee alan tulevaisuuteen.


title: Haluatko historiankirjoittajaksi?

text: Arvostelussa myös huomautetaan, että Lappalainen vaikuttaa laittavan omat mielipiteensä kaikkien kirjoittajien ja tutkijoiden näkemykseksi, sillä verukkeella, että hänellä on vuosikymmenien kokemus alalla, vaikka tutkijoiden näkemykset vaihtelevat. Lappalaisen näkemyksestä, että miltei kuka tahansa oppii lukemaan vanhoja asiakirjoja on kirjoittaja erimielinen. Osa kirjassa mainituista arkistotiedoista ovat Alitalon mukaan vanhentuneita.


title: Haluatko historiankirjoittajaksi?

text: Arvostelu on kuitenkin suotuisa kokonaisuudessaan ja lopussa kolmanneksi viimeisessä kappaleessa mainitaan, että ”Olennaista kuitenkin on, että Jussi T. Lappalaisen opaskirjaa seuraten voi kasvaa laadukkaaksi ja hyväksi historiankirjoittajaksi”. Kirjan sanotaan olevan myös ”rakenteeltaan selkeä ja valaisevasti otsikoitu”.


title: Haluatko historiankirjoittajaksi?

text: Vuonna 2010 Kaisa Kyläkoski kirjoitti lyhyesti kirjasta ja sanoi kirjan olevan teknisesti ajan tasalla ja kirjassa selostetaan maalaisjärkisesti ja uskottavasti.


title: Haluatko historiankirjoittajaksi?

text: Kirjaan on viitattu 17 tutkimuksessa.


title: Seppo Luhtala

text: Seppo Hannu Kalevi Luhtala (14. toukokuuta 1935 Kurikka – 5. joulukuuta 2015 Helsinki) oli suomalainen juristi ja urheilun taustavaikuttaja. Uransa hän teki vakuutusyhtiöissä, mutta vapaa-ajallaan hän kuvasti urheiludokumentteja, joista kuusi esitettiin Yleisradion kanavalla. Lisäksi hän toimitti kirjan "Vuosituhannen juoksijat" (1997). Hän oli vaikuttamassa Lasse Virénin patsaan syntyyn.


title: Degeneration

text: Degeneration on suomalaisen death metal -yhtye Mors Subitan toinen studioalbumi. Se julkaistiin 20. maaliskuuta 2015 levymerkillä OneManArmy.


title: Degeneration

text:
Kappaleesta ”Degenerate” kuvattiin musiikkivideo.
Albumi nousi Suomen virallisen listan sijalle 26.


title: Ravintola X

text: Ravintola X oli syksyllä 2014 Nelonen-kanavalla esitetty realityohjelma, jossa jokaisessa jaksossa yksi julkisuudesta tuttu henkilö perusti yhden päivän ajaksi oman ravintolan. Kilpailijat saivat käyttöönsä 1 000 euroa ja saivat myös itse päättää ravintolan teeman, ruuan ja sisustuksen. Apunaan heille ravintolan keittiössä toimivat Tomi Björck, Serko Rantanen, Joonas Hämäläinen ja Seija Strand. Kilpailijat olivat Hjallis Harkimo ja Joel Harkimo, Carl Haglund, Kalle Palander, Anne Berner, Jaana Pelkonen, Vappu Pimiä, Pirjo Heikkilä, Sauli Koskinen, Axl Smith ja Rakel Liekki. Jokaisen jakson päätteeksi asiakkaat saivat äänestää halutun rahasumman, siitä mitä mieltä he olivat ravintolasta. Kauden päätteeksi selvisi voittaja joka on saanut ravintolansa menestymään parhaiten.


title: Jouttijärvi (Ylöjärvi)

text: Jouttijärvi on Pirkanmaalla Kihniön ja Ylöjärven rajalla Haavistonperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Jouttijärvi on osa Nerkoonjärven valuma-aluetta.


title: Jouttijärvi (Ylöjärvi)

text: Järven pituus on 300 metriä, leveys 230 metriä ja sen pinta-ala on 6,5 hehtaaria. Se sijaitsee Jouttinevalla Haavistonperän pohjoispuolella metsämaan ja suon välissä. Suo on tiheästi ojitettu, mutta niitä ei ole yhdistetty järveen. Sen sijaan yksi metsäoja etelästä laskee järveen. Järven laskuoja lähteen sen lounaispäästä kulkee suon läpi sen johto-ojana ja laskee sitten Vähä Jouttijärveen. Rantaviivan pituus on 1,0 kilometriä. Järven itä- ja etelärannat ovat kovaa metsämaata, jossa on viisi vapaa-ajan asuntoa. Yksi vapaa-ajan asunto on rakennettu Kihniön puoleiselle suolle. Näille johtaa tiet yhdystieltä 3350. Järvessä on saari, jonka kautta kulkee Yläjärven ja Kihniön välinen raja. Raja ylittää järven niin, että yli puolet siitä kuuluu Ylöjärvelle.


title: Kategoria superioren kausi 2014–2015

text: Kategoria superioren kausi 2014–2015 oli Albanian jalkapallon pääsarjan Kategoria superioren 76. kausi. Kausi päättyi KF Skënderbeu Korçën mestaruuteen, mikä oli seuralle viides perättäinen mestaruus ja yhteensä kuudes. Sarjan paras maalintekijä oli FK Kukësin kroatti Pero Pejić, joka teki 22 maalia kauden aikana. Sarjan kaksi huonointa, KF Apolonia Fier ja KS Elbasani, putosivat alemmalle sarjatasolle kauden päätteeksi. Molemmat seurat olivat juuri edellisellä kaudela nousseet pääsarjaan.


title: Erika Isolauri

text: Erika Isolauri on suomalainen lastentautiopin professori Turun yliopistossa (vuodesta 2005) ja Turun yliopistollisen keskussairaalan Lasten ja nuorten klinikan ylilääkäri. Vuodesta 2014 lähtien hän on ollut Turun yliopiston Kliinisen laitoksen esimies. Vuoden 2016 alussa hänen todettiin olevan kansainvälisesti eniten siteeratuin kliininen probioottitutkija maailmassa.


title: Erika Isolauri

text: Isolaurin tieteellinen tuotanto käsittää yli 400 julkaisua. Hänet on kutsuttu tieteellisten kokousten puhujaksi yli 150 kertaa.


title: Erika Isolauri

text: Professori Isolaurille on myönnetty tutkimustyöstään monia tunnustuksia ja palkintoja. Tammikuussa 2016 hänelle myönnettiin Matti Äyräpään palkinto.


title: Erika Isolauri

text: Tohtori Isolauri oli tammikuuhun 2016 mennessä ohjannut kaikkiaan 23 väitöskirjatyöntekijän tutkimustyötä. Moni heistä on luonut jo itsenäisen, menestyksekkään tutkijanuran.


title: Sirelius

text: Sirelius on muun muassa seuraavien suomalaisten sukunimi:


title: Biutiful

text: Biutiful on vuonna 2010 ensi-iltansa saanut meksikolais-espanjalainen draamaelokuva, jonka on ohjannut Alejandro González Iñárritu. Sen pääosaa esittää Javier Bardem.


title: Biutiful

text: "Biutiful" oli ehdolla kahteen Oscar-palkintoon vuonna 2011 parhaasta vieraskielisestä elokuvasta ja parhaasta miespääosasta (Bardem).


title: Gustaf Sirén

text: Gustaf Sirén (23. helmikuuta 1920 Nastola – 11. toukokuuta 2008 Tukholma, Ruotsi) oli suomalainen metsätieteilijä ja professori. Hänet nimitettiin 1965 Ruotsin Skogshögskolanin metsänuudistamisen professoriksi ja pian myös Helsingin yliopiston metsänhoitotieteen henkilökohtaiseksi ylimääräiseksi professoriksi (1966–1973), ja hän toimi vuosia molemmissa viroissa. Helsingin yliopiston metsänhoitotieteen dosentti hän oli 1958–1966 ja uudelleen 1973–1987. Hän oli vuodesta 1978 Ruotsin maatalousyliopiston energiametsänviljelyn henkilökohtainen ylimääräinen professori. Hän tutki maatalouden koneistamista.


title: École de l’Air

text: École de l’Air, usein vain "EA", on sotilaskoulutusta antava ranskalainen oppilaitos. Se sijaitsee Provence-Alpes-Côte d’Azurn hallintoalueella Bouches-du-Rhônen departementissa Salon-de-Provencen kunnassa.


title: École de l’Air

text: Koulu perustettiin vuonna 1933. Se kouluttaa hävittäjälentäjiä, insinöörejä ja teknikoita.


title: Rudolf Sirge

text: Rudolf Sirge (1904–1970) oli virolainen kirjailija. Hänen pääteoksensa on romaani "Maa ja rahvas" (1956, suom. "Maa ja kansa"), ja se kertoo Viron maaseudun tapahtumista 1940-luvulla.


title: Haukkalampi (Kihniö)

text: Haukkalampi on Pirkanmaalla Kihniössä Mäkikylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Haukkalampi on osa Nerkoonjärven valuma-aluetta.


title: Haukkalampi (Kihniö)

text: Lammen pituus on 700 metriä, leveys 200 metriä ja sen pinta-ala on 10 hehtaaria. Se sijaitsee Iso Huhdanmäen pohjoispuolella. Siihen laskee muun muassa Isonevalta suo-ojia. Se oma laskuoja lähtee järven lounaispäästä ja juoksee peltoakean läpi Hietalammen suolle, jossa jatkuu suohon kaivettu oja. Suolla olevat kaksi lampea ovat kuivatetun Hietalammen jäänteet. Lampien läpi kuljettuaan laskuoja jatkaa matkaansa ja laskee Nerkoonjärven Hietalahteen. Rantaviivan pituus on 1,7 kilometriä. Rannat ovat itärannoilla kovaa metsämaata, joka laskee jyrkästi veteen. Länsirannat ovat rannastaan suota, mutta kauempaa kovaa metsämaata. Rannoille on rakennettu vain kaksi vapaa-ajan asuntoa. Niille johtaa tiet yhdystieltä 3350. Ylöjärven ja Kihniön välinen raja ohittaa lammen itäpään alle 100 metrin päästä.


title: Berezinan taistelu (1812)

text: Berezina-joen taistelu (, ) oli Ranskan ja Venäjän keisarikunnan joukkojen välinen taistelu 26. – 29. marraskuuta 1812 Berezina-joella (nykyisin Valko-Venäjän alueella). Taistelussa Napoleonin Grande Arméeta uhkasi täydellinen tuho. Ankarasta talvesta huolimatta suojasää oli heikentänyt joen jään, niin että se ei kantanut edes jalkamiestä. Napoleon onnistui taitavasti harhauttamaan venäläiset ja rakennuttamaan sillat Studjankassa sekä ylittämään Berezinan taisteluykykyisten joukkojen kanssa.


title: Berezinan taistelu (1812)

text: Tarutinon taistelun jälkeen Napoleon lähti Moskovasta vanhaa Kalugantietä. Grande Arméessa oli yli 90 000 sotilasta ja 569 tykkiä ja tuhansia vankkureita. Ensin marssi Ranskan marsalkka, Napolin kuningas Joachim Murat johtama ratsuväki, sitten Napoleon ja kaarti. Varakuningas Eugène de Beauharnais marssi keskellä ja Ranskan marsalkka Michel Ney komensi jälkijoukkoa Ranskan marsalkka Édouard Mortiern ja hänen kaartinsa kanssa. Parin päivän kuluttua Napoleon kääntyi oikealle, mutta Venäjän keisarikunnan armeijan komentaja kenraalimarsalkka Mihail Kutuzov oli sulkenut uuden Kalugantien. Napoleonin oli siten vetäydyttävä kohti Smolenskia vanhaa postitietä, jonka varrella ei ollut odotettavissa armeijalle täydennyksiä, koska ne oli jo tyhjennetty hyökkäysmatkalla Moskovaan.


title: Berezinan taistelu (1812)

text: Mаlojaroslаvetsin taistelun jälkeen 24. lokakuuta (J: 12. lokakuuta) Kutuzov seurasi pääarmeijansa kanssa Napoleonia. Vetäytyessä Grande Armée joutui kasakoiden, partisaanien ja talonpoikien jatkuvien häirintähyökkäysten kohteeksi. Ranskan armeijan Nicholas-Charles Oudinotin ja Claude Carra-Saint-Cyrin joukot oli lähetetty hyökkäämään Pietariin. Polotskissa ratsuväenkenraali Pjotr Wittgenstein esti ranskalaisten aikeet.


title: Berezinan taistelu (1812)

text: Napoleonin ja Kutuzovin pääarmeijat kahinoivat Vjasmassa () 3. marraskuuta (J: 22. lokakuuta), Elnjassa () 5. marraskuuta (J: 24. lokakuuta), Dorogobužissa () 7. marraskuuta (J: 26. lokakuuta), Vop-joella () 9. marraskuuta (J: 28. lokakuuta), Duhobštšinassa ( 9 - 10. marraskuuta (J: 28 - 29. lokakuuta).


title: Berezinan taistelu (1812)

text: Dorogobužiin saavuttaessa Napoleonin armeijassa laskettiin olevan noin 50 000 taistelukykyistä miestä. Napoleonin armeija oli Smolenskissa 9 – 14. marraskuuta (J: 28. lokakuuta - 2. marraskuuta). Kaupunki oli tuhottu ja siellä ei ollut armeijalle täydennystä. Napoleon jatkoi matkaa kohti Vilnaa. Taistelukykyinen armeija oli supistunut 40 000 mieheen ja lisäksi sitä seurasi noin 20 000 ihmisen lauma (siviilejä, haavoittuneita ja harhailijoita). Venäläiset hyökkäsivät Krasnyjn () luona 16. marraskuuta (J: 4. marraskuuta). Kahden päivän aikana ranskalaiset menettivät 14 000 miestä kaatuneina, haavoittuneina ja vankeina. Marsalkka Ney joutui muusta armeijasta eristetyksi ja joutui ylittämään Dneprin Krasnyjn pohjoispuolella. Jäät pettivät ja vain 900 kaikkiaan 6 000 miehestä selvisi vastarannalle. Ney liittyi vetäytyviin Napoleonin joukkoihin Oršassa [).


title: Berezinan taistelu (1812)

text: Venäläisille oli tulossa rintamalle vereksiä voimia Tonavan armeijan komentaja amiraali Pavel Tšitšagov lähestyi lounaasta. Hän onnistui valloittamaan Minskin, jossa olivat Napleonin varastot. Tšitšagov saapui Borisoviin, ylitti Berezinan ja valloitti kaupungin ranskalaisilta 22. marraskuuta.


title: Berezinan taistelu (1812)

text: Ratsuväenkernraali Pjotr Wittgenstein jatkoi etenemistä Polotskista kohti Berezinaa. Matkalla hänen joukkoaan vahvistettiin Riiasta lähetetyllä Suomenmaalaisen armeijakunnan yksiköillä. Wittgenstein lähestyi Berezinaa pohjoisesta.


title: Berezinan taistelu (1812)

text: Ranskalaisissa lähteissä mainitaan ulkopuolisina taistelujoukkoina pääasiassa kasakat. He kuitenkin toimivat partisaanien kanssa tiiviissä yhteistyössä. Venäläisissä lähteissä korostetaan organisoitua partisaanitoimintaa sekä talonpoikien hyvinkin raakaa ranskalaisten sotilaitten tappamista. Partisaanitoiminta johtivat mm. Aleksandr Figner, Denis Davydov, Aleksandr Seslavin ja Nikolai Kudašev, He kaikki olivat venäjän säännöllisen armeijan upseereita, jotka olivat saaneet luvan muodostaa säännöllisen armeijan sotilaista ja vapaaehtoisista osastoja häiritäkseen ja tuhotakseen ranskalaisia sekä heidän varastojaan.


title: Berezinan taistelu (1812)

text:
Borisovin () kaupungista maanteitse on noin 25 kilometriä kaakkoon Studjankan () kylä. Koko alue on suhteellisen tasaista maastoa vain pienin korkeuseroin. Borisovin ja Studjankan välillä on metsää ja joki on kaukana maantiestä. Studjankan kohdalla Berezinai kulkee aivan vieressä ja joen leveys tällä kohtaa on noin 27 metriä. Vastarannalla on muutaman sadan metrin mittainen suhteellisen kovapohjainen rämeikkö ennen Brylin () kylää.
Berezinan itärannalla olevasta Borisovin kaupungista Oudinot sai työnnettyä Tšitšagovin joen länsipuolelle 23. marraskuuta. Ylittäessään Berezinan Tšitšagov hävitytti sillan. Napoleon antoi Oudinotille käskyn harhauttaa Tšitšagov. Oudinot siirsi joukkonsa hyvän matkaa etelään Borisovista ja aloitti metsänraivauksen. Samalla hän sijoitti tykkinsä ja joukot asemiin. Tšitšagov uskoi Oudinotin valmistelevan ylitystä ja siirsi joukkonsa Oudinotia vastaan joen länsipuolelle.


title: Berezinan taistelu (1812)

text: Napoleon saapui pääjoukkonsa kanssa Borisoviin luultavasti 24. marraskuuta. Ranskalaiset olivat löytäneet sopivan ylityspaikan Studjankan kohdalta, jonne pääsi teitä pitkin vain Borisovista. Valinnallaan Napoleon halusi viivyttää pohjoisesta lähestyvää Wittgensteinia. Napoleonin onneksi hänen sillanrakennus- ja pioneeritarvikkeitaan kuljettanut kenraali ei ollut hävittänyt kuormastoaan aiemman käskyn mukaan. Kaikkiaan noin 400 pioneeria rakensi kaksi siltaa jäisessä vedessä kahlaten. Yksi silta oli tarkoitettu sotilaitten ja siviilien ylittämiseen ja toinen tykistölle ja kuormastoille.


title: Berezinan taistelu (1812)

text: Siltojen rakentamisen aikana Victor ja Davout pidättelivät venäläisiä valehyökkäyksin. Oudinot ja hänen 11 000 miestään ylittivät Berezinan 26. marraskuuta ja siirtyivät länsirannalle. Rannalla olleet vähäiset venäläiset joukot työnnettiin pois. Victor linnoittautui itärannalla suojaamaan joen ylitystä. Napoleon itse ylitti Berezinan 27. marraskuuta kaartin kanssa. Siviilit yrittivät tunkeutua silloille mutta Victorin sotilaat estivät sinne pääsyn.


title: Berezinan taistelu (1812)

text: Tšitšagov tajusi 28. marraskuuta virheensä ja käänsi joukkonsa pohjoiseen Wittgensteinin ja Kutuzovin aloittaessa hyökkäyksen ranskalaisia vastaan. Venäläiset kohdistivat tykistötulensa siltoihin ja niitä jouduttiin jatkuvasti korjaamaan. Davout ja varakuningas Eugéne ylittivät Berezinan, jonka länsirannalla Oudinot ja Ney taistelivat kasvavaa venäläisjoukkoa vastaan. Oudinot haavoittui ja Ney otti armeijakunnan komentoonsa.


title: Berezinan taistelu (1812)

text: Wittgensteinin tykit saivat aikaan suurta tuhoja ylitystä odottavissa siviileissä, jotka lähtivät ryntäämään silloille murtaen niistä toisen. Ihmisiä joutui veden varaan. Victor odotti puoleenyöhön ja ylitti 29. marraskuuta väkisin jäljellä olevine joukkoineen Berezinan. Napoleon määräsi saman tien sillat poltettavaksi huolimatta suuresta joukosta siviileitä, jotka olivat edelleen sillalla ja itärannalla. Siviilit jäivät suojatta kasakoiden jalkoihin ja heistä monet surmattiin.


title: Berezinan taistelu (1812)

text: Ranskalaiset, venäläiset ja englantilaiset historioitsijat ovat esittäneet toisistaan poikkeavia tappiolukuja. Ohessa ovat historioitsijoiden pienimmät ja suurimmat arviot. Ranskan puolelta kuoli tai haavoittui 10 000 – 25 000 sotilasta ja 10 000 – 40 000 siviiliä. Venäjän puolelta kuoli tai haavoittui 6 000 – 15 000.


title: Berezinan taistelu (1812)

text: Berezinan jälkeen Napoleonin Venäjän sotaretki oli käytännöllisesti katsoen ohi. Smarhonissa () Napoleon luovutti armeijan johdon Muratille ja lähti itse Pariisiin 2. joulukuuta.


title: Berezinan taistelu (1812)

text: Venäjän sotaretken tappiot olivat huikeat. Ranskalaisten saavuttua Puolaan arvellaan vain 50 000 miehen selvinneen alkuperäisestä lähes 600 000 miehestä.. Useat historioitsijat ovat antaneet jopa hyvinkin paljon alhaisempia arvioita.


title: Berezinan taistelu (1812)

text: Talvi ja taistelut olivat raskaita myös venäläisille. Kutuzov oli täydentänyt armeijaansa ja Tarutinosta lähtiessään hänellä oli noin 97 000 miestä ja 662 tykkiä. Vilnaan saavuttuaan armeijassa oli noin 27 000 miestä ja 237 tykkiä..


title: Paavo Siro

text: Paavo Rudolf Siro (2. elokuuta 1909 – 27. helmikuuta 1996) oli suomalainen kielitieteilijä ja professori. Hän oli Tampereen yliopiston suomen kielen professori 1965–1974. Hän tutki lauseoppia ja sovelsi tutkimuksissan strukturalistisia ja transformationalistisia periaatteita.


title: Annica Milán

text: Annica Milán on suomalainen laulaja ja musikaaliesiintyjä.


title: Annica Milán

text: Milán osallistui vuonna 2008 Idolsin neljännelle tuotantokaudelle päästen jatkoon Tampereen koelauluista. Vuonna 2011 hän voitti Musiikkiteatteri Palatsin järjestämän "Palatsin Tähti" -kykykilpailun. Vuonna 2013 Milán osallistui The Voice of Finlandin toiselle tuotantokaudelle, jossa hän kilpaili Michael Monroen joukkueessa. Hän putosi kaksintaisteluvaiheessa Saara Aallon siskoa Suvi Aaltoa vastaan. Vuonna 2016 Milán osallistui Uuden Musiikin Kilpailuun yhdessä Kimmo Blomin kanssa kappaleella ”Good Enough”. He sijoittuivat kilpailun finaalissa viidenneksi.


title: Siselöinti

text: Siselöinti (ransk. "ciselure") tarkoittaa valettujen tai metallilevyistä pakotettujen esineiden käsittelyä, siten että niistä poistetaan ja tasoitetaan valusaumat ja epätasaiset juotosjäljet sekä tehdään niihin pintakuvioita. Työkaluina käytetään vasaraa, eri muotoisia stansseja, talttoja ja viiloja.


title: Leevi Rantalaiho

text: Leevi Rantalaiho (13. kesäkuuta 1915 Suomusjärvi – 23. maaliskuuta 1991) oli suomalainen kapellimestari ja näyttelijä. Hän teki merkittävän osan urastaan Porin Teatterissa.